Weithiau, mae pall ar eiriau. Hyd yn oed i Arlywydd America. Er gwybod bod llygaid y byd arno, fe welsom yr Arlywydd Obama yn sychu ambell deigryn o gornel ei lygad. Seibiau hir wedyn, sobr o hir. Anodd yw gwybod weithiau sut i ymateb i ambell beth sydd mor erchyll fel ei fod bron y “tu hwnt i eiriau”. Ac eto, dod o hyd i eiriau sy’ raid – geiriau pwyllog, cysurlon.\nMae rhywun yn gobeithio y bydd y drasiedi hon yn fan cychwyn ar newid yn y ddeddf ynghylch arfau awtomatig – y math a ddefnyddiwyd i ladd y mwyaf diniwed yn ein plith. Rhyfeddais wrth glywed bod cynnydd wedi bod yng ngwerthiant gynnau wedi’r digwyddiad hwn.\nBu trais ar fy meddwl yn ystod y dyddiau diwethaf hefyd wrth glywed am gynllun diweddaraf Michael Gove wrth iddo ddweud, cyn y digwyddiad gyda llaw, “Every child can benefit from a military ethos.” Aeth ymlaen i sôn am ddisgyblaeth a gwaith tîm gan ganmol ein lluoedd arfog a’u gweld fel yr union beth sydd ei angen ar blant i lwyddo. Bydd yn arllwys £2m ar raglen i ysgolion lle bydd cyn-filwyr yn hyfforddi’r plant. Ai dyma fan cychwyn ar filwriaethu a chyflyru meddyliau plant at y dyfodol?\nTybed beth fyddai rhieni y naw plentyn a laddwyd yn Affganistan wrth iddyn nhw gael eu lladd gan ffrwydrad cyffwrdd wrth fynd ati i hel coed tân yn meddwl o’i gynllun?\nAr drothwy y Nadolig roeddwn wedi bwriadu sôn am ryw bethe ffwrdd-â-hi. Trugareddau oedd gair yr aelwyd am y pethau hyn – rhyw bethau oedd yn llanw’r t heb fod arnom wir eu heisiau o gwbl. Y pethe hynny a brynwn ac yna eu dychwelyd yn fuan wedi’r Nadolig ynghyd â’r pethe eraill sy’n ein plesio ni fel prynwyr ond heb fod mor dderbyniol gan y sawl sy’n derbyn. Ces sgwrs debyg rai dyddiau yn ôl wrth i un o’r teulu ofyn i mi beth oeddwn am iddi brynu i mi: “Dwn i ddim,” meddwn, “sdim eisie dim byd arna i wir.”\n“Anrheg syrpreis te,” medde hi.\n“Ond nid syrpreis dy chwaeth di,” meddwn innau yn ôl.\n“O, rwyt ti eisie syrpreis ond nid un gwael,” medde honno.\nChwerthin wnaethom. Am sgwrs di-ddim. Gadawyd hi ar hynny. Felly, pan fydda i’n agor y syrpreis rwy wedi paratoi fy hun i wenu a “bod yn ddiolchgar”, geiriau mawr fy nhad.\nNa, dw i ddim yn ddigon hen i sôn am gael oren ac afal, ond mi rydw i’n ddigon hen i gofio’r mwynhad (a’r siom) o gael bocs o hancesi wedi eu brodio gyda phinnau bychain yn eu clymu at ei gilydd, neu’r ciwbiau baddon (y rhyfeddod yw bod sebonau o hyd yn mynd â bryd rhai ar yr adeg hon o’r flwyddyn fel pe baem am sicrhau ein bod yn lanach neu’n arogli’n lanach nag ar unrhyw adeg arall o’r flwyddyn).\nOnd bob blwyddyn, mi fydd pethau am y Nadolig yn fy ngogleisio – y pennawd mawr yn y papurau eleni yw bod llysiau “salw” yn mynd i fod ar werth am fod y cynaeafu wedi bod mor drychinebus o wael. Llysiau “salw”. Onid eu torri a’u pilo a wnawn beth bynnag ac, os ydyn nhw’n blasu’n ddymunol, pa wahaniaeth os ydyn nhw’n hyll?\nAdeg hyll a hardd yw’r Nadolig mewn gwirionedd. Amser hardd i gwrdd â’r teulu, i dreulio amser na fyddem fel arfer yn gwneud yr ymdrech i ymlacio a rhannu bendithion. Ond adeg anodd hefyd i’r rhai hynny sydd yn unig a chyfnod hiraethlon wrth feddwl am y rhai hynny na fydd o gylch y bwrdd nac yn rhan o’n newyddion a’n llawenydd.\nA dyna ddychwelyd at yr erchylltra yn Newtown (ac Affganistan), a’r un yw’r galar boed o law un dyn nad oedd yn ei iawn bwyll neu’r gweithredoedd milwriaethus yn sgîl rhyfeloedd. Adeg i gofio hefyd am “dywysog tangnefedd”.


Enwau eraill: Silkroad ar-lein\nYn llygaid y Rhufeiniaid hynafol, Tsieina yn wlad ddiddorol lle mae pobl yn byw ymddangosiad anarferol iawn ac wedi creu sidan gwych. Yn y ganrif CC II, Ymerawdwr Wu anfonodd Di, pennaeth y hynafol Tseiniaidd Han Ymerodraeth, ei bwnc o'r enw Zhang Qian ar daith ddiplomyddol dramor. Mae'r dyn teilwng oedd y Tseiniaidd cyntaf a ymwelodd Canol Asia. Roedd y digwyddiad hwn oedd y man cychwyn ar gyfer creu y Ffordd Sidan - y llwybr a ddaeth sidan o Tsieina i Rufain. Mae'r ffordd y chwaraeodd greu Zhang Qian rôl hanfodol, daeth yn adnabyddus fel y Ffordd Sidan. Maent yn llwyddo yn y ganrif, yn VII ganrif Tang terfysgoedd Ymerodraeth: Llogi cyfres o wrthryfeloedd, milwrol wresogi nifer o gorchfygu. Ar yr adeg hon yr Ymerodraeth Arabaidd o dan y slogan "Mewn un, cleddyf llaw yn y llall - y Koran" ac enw'r Allah ar eu gwefusau swing llawn enillodd y tiroedd Canolog Asiaidd. Yn ogystal, ar ôl cwymp yr Ymerodraeth Rufeinig Orllewinol yn Ewrop, hefyd, yn poeni. Yn y cyfnod anodd hwn, nid oedd unrhyw un i gadw trefn ar y Ffordd Sidan. Teithwyr heddychlon yn ysglyfaeth hawdd i droseddwyr. Ar yr anhrefn llwybr masnach unwaith heddychlon.\nYn llygaid y Rhufeiniaid hynafol, Tsieina yn wlad ddiddorol lle mae pobl yn byw ymddangosiad anarferol iawn ac wedi creu sidan gwych. Yn y ganrif CC II, Ymerawdwr Wu anfonodd Di, pennaeth y hynafol Tseiniaidd Han Ymerodraeth, ei bwnc o'r enw Zhang Qian ar daith ddiplomyddol dramor. Mae'r dyn teilwng oedd y Tseiniaidd cyntaf a ymwelodd Canol Asia. Roedd y digwyddiad hwn oedd y man cychwyn ar gyfer creu y Ffordd Sidan - y llwybr a ddaeth sidan o Tsieina i Rufain. Mae'r ffordd y chwaraeodd greu Zhang Qian rôl hanfodol, daeth yn adnabyddus fel y Ffordd Sidan. Maent yn llwyddo yn y ganrif, yn VII ganrif Tang terfysgoedd Ymerodraeth: Llogi cyfres o wrthryfeloedd, milwrol wresogi nifer o gorchfygu. Ar yr adeg hon yr Ymerodraeth Arabaidd o dan y slogan "Mewn un, cleddyf llaw yn y llall - y Koran" ac enw'r Allah ar eu gwefusau swing llawn enillodd y tiroedd Canolog Asiaidd. Yn ogystal, ar ôl cwymp yr Ymerodraeth Rufeinig Orllewinol yn Ewrop, hefyd, yn poeni. Yn y cyfnod anodd hwn, nid oedd unrhyw un i gadw trefn ar y Ffordd Sidan. Teithwyr heddychlon yn ysglyfaeth hawdd i droseddwyr. Ar yr anhrefn llwybr masnach unwaith heddychlon. Chwarae ynSilkroad ar-lein\nFideos a screenshots ar gyfer y gêm Silkroad ar-lein


Ieuenctid Sir Benfro - Cam Nesa\nProsiect sydd â'r nod o leihau nifer y bobl ifanc rhwng 16-24 sydd ddim mewn addysg, hyfforddiant neu gyflogaeth yw Cam Nesa. Caiff ei ariannu gan Gronfa Gymdeithasol Ewrop i ddarparu ystod o ddulliau cymorth teilwredig a chyfleoedd cysylltiedig â gwaith i bobl ifanc. Bydd pobl ifanc sy'n cael eu hatgyfeirio at Cam Nesa yn cael cymorth gan weithwyr ieuenctid a fydd yn gweithio gyda nhw er mwyn cyflawni'r nodau a ddymunir ganddynt. Gall hynny gynnwys ennill y cymwysterau sydd eu hangen arnynt i ddod o hyd i waith, cwrdd â phobl newydd, mynychu sesiynau grŵp, datblygu sgiliau cyfathrebu ac arweinyddiaeth, mynychu sesiynau chwaraeon, cyfleoedd achub bywyd, ysgrifennu CV, sgiliau cyfweld, lleoliadau gwaith a sesiynau blasu, cyrsiau preswyl a sesiynau haf.\nAriennir yr holl weithgareddau a chymwysterau i bobl ifanc yn llawn. Hyd yn hyn, mae pobl ifanc wedi cael profiadau ac wedi ennill cymwysterau yn cynnwys tystysgrifau Iechyd a Diogelwch y Sefydliad Iechyd a Diogelwch Galwedigaethol, cymwysterau arweinyddiaeth chwaraeon, cymwysterau cerdyn y Cynllun Ardystio Sgiliau Adeiladu (adeiladu), sesiynau gweithio mewn tîm, tystysgrifau hylendid bwyd, gwersi coginio sylfaenol, ras fwd, rheoli arian, rheoli tenantiaeth a Hyfforddwr Sglefrfyrddio Lefel 1.\nYn y dyfodol agos, rydym yn bwriadu darparu mwy o'r uchod, yn ogystal â gweithdai pryder, Syrffio Lefel 1, ymweld â diwrnodau agored mewn prifysgolion, ystod o weithgareddau hamdden, prosiect cerddorol, rhwyf-fyrddio, prosiectau cymunedol gyda chyflogwyr lleol, pencampwriaeth rygbi, Cynllunio a Pharatoi ar gyfer Profiad Gwaith Lefel 1, Cymhwyster Arweinwyr Pêl-droed, Hawliau Plant, Pobl Ifanc ac Oedolion yng Nghymru Lefel 1, Hyfforddi Rygbi Lefel 1, Cynaliadwyedd Amgylcheddol Lefel 1 a 2, a theithiau cerdded yr Ymddiriedolaeth Genedlaethol.\nCaiff y prosiect ei arwain gan Gyngor Sir Penfro mewn partneriaeth ag awdurdodau lleol eraill. Ein nod yw gweithio gyda 2,000 o bobl ifanc dros gyfnod y prosiect.\nOs nad ydych mewn gwaith, addysg neu hyfforddiant, ac os hoffech gael cymorth i ddatblygu cynllun a fydd yn eich helpu chi i gyflawni'r nod a ddymunir gennych, cysylltwch â thîm Cam Nesa ar 01437 775845.\nID: 79, Diwygiedig: 3/5/2019


Gêm Spy Cenhadaeth Ar-lein. Chwarae am ddim\nGêm Spy Cenhadaeth\nWedi chwarae: 146335\nChwaraewch y gêm Spy Cenhadaeth Ar-lein:\nGêm Disgrifiad Spy Cenhadaeth\nGêm wedi'i seilio ar yr ail ran y Tachki2 cartŵn. Yn y gêm hon rhaid i chi yrru pellter i'r ddinas ac felly i aros yn gyfan. Gallwch droi y peiriant ar awyren, saethu yn ôl ac ymlaen, ac yn casglu taliadau bonws ar gyfer Іgra cymhellion Druha Chastina Cars multfіlmu 2. . Chwaraewch y gêm Spy Cenhadaeth ar-lein.\nNodweddion technegol y gêm Spy Cenhadaeth\nGêm Spy Cenhadaeth Ychwanegodd: 12.10.2011\nMae'r gêm yn cael ei chwarae: 146335 amser\nGêm Rating: 3.88 allan 5 (1290 amcangyfrifon)\nGemau fel y gêm Spy Cenhadaeth\nLawrlwytho gêm Spy Cenhadaeth\nEmbed y gêm Spy Cenhadaeth ar eich gwefan:\nI fewnosod y gêm Spy Cenhadaeth ar eich gwefan, copïwch y cod a gludo yn y cod html ar eich safle. Hefyd, os ydych yn hoffi y gêm Spy Cenhadaeth, copi ac anfon y ddolen i ffrind neu eich ffrindiau, yn rhannu'r gêm gyda'r byd!\nGyda'r gêm Spy Cenhadaeth, hefyd yn chwarae yn y gêm:


Sioe theatr ganmoladwy i blant, The Bear - Art Scene in Wales\nSioe theatr ganmoladwy i blant, The Bear\nDecember 1, 2017 by Mike Smith\nDaw byd hudolus Raymond Briggs i Gaerdydd y Nadolig hwn wrth i Stiwdio Weston Canolfan Mileniwm Cymru groesawu’r sioe theatr ganmoladwy i blant, The Bear.\nGyda phypedwaith campus, cerddoriaeth hyfryd, dawn dweud stori anhygoel a llond trol o chwerthin mae The Bear yn brofiad bythgofiadwy i’r teulu cyfan, a chyflwyniad perffaith i’r theatr ar gyfer y plantos a’u teuluoedd.\nWedi’i haddasu o’r llyfr gan Raymond Briggs – sydd hefyd yn gyfrifol am ysgrifennu’r clasuron Nadoligaidd ‘The Snowman’ a ‘Father Christmas’ – adrodda The Bear stori Tilly, merch ifanc sy’n cael ei dihuno un noson gan arth enfawr wen yn dringo mewn drwy ffenest ei hystafell wely. Mae ganddo dafod fawr ddu a’i geg agored yn fwy na dy ben. Ond nid oes ofn gan Tilly. A dweud y gwir, mae hi’n gwneud ei gorau i hyfforddi ei gwestai blewog.\nMae Tilly’n sylweddoli’n ddigon buan bod gofalu am arth yn waith caled ac mae tryblith yn dilyn wrth i’r creadur gael bath, dringo o gwmpas yr ystafell wely, ac ymgartrefu yn y gegin.\nCafodd y sioe ei chreu gan Pins and Needles, cwmni wedi’i sefydlu ym Mryste sy’n cael ei adnabod am greu theatr o safon uchel ar gyfer plantos, teuluoedd a phobl ifanc. Daethant â The Bear i’r llwyfan am y tro cyntaf yn 2015 a derbyniodd glod gan adolygwyr a chynulleidfaoedd.\nMae’r cynhyrchiad hwn wedi ei anelu at blant 3 + ac yn cynnwys cast o dri pherson – ac un pyped o arth enfawr. Mae’r apêl yn amlwg i gynulleidfa ifanc wrth i’r sioe ddeniadol hon ddod â darluniau lliwgar a stori hudolus Briggs yn fyw ar y llwyfan.\nDywedai Uwch-gynhyrchydd Celfyddydol a Chreadigol Canolfan Mileniwm Cymru, Sarah Leigh: “Rydym wrth ein bodd bod The Bear yma yn Stiwdio Weston y Ganolfan dros adeg y Nadolig. Mae’n stori hyfryd ar gyfer y plantos a gobeithiwn eu bod nhw a’u teuluoedd yn mwynhau’r wledd hudolus o gerddoriaeth, pypedwaith a chwedleua.”\nMae gwaith llwyfan blaenorol Suzanne Jennings, sy’n chwarae rhan Tilly, yn cynnwys ‘Alice’s Adventure in Wonderland’, ‘The Gruffalo’, a ‘The Snail and the Whale’. Lucy Grattan a Benedict Chambers sy’n chwarae eu rhieni a phypedwyr The Bear.\nYn 55 munud o hyd, The Bear yw’r profiad theatr gyntaf perffaith ar gyfer y plantos ac mae’n rhyfeddod chwaraegar, doniol a thwymgalon i deuluoedd y tymor Nadolig yma.\nBydd The Bear yn Stiwdio Weston yng Nghanolfan Mileniwm Cymru o ddydd Mawrth 12 – Sul 31 Rhagfyr 2017. Bydd y sioe hefyd yn dangos yn Waterside, Sale ym Manceinion Fwyaf ar yr un pryd. Mae tocynnau ar werth nawr am £10 fesul person.\nArchebwch ar lein ar www.wmc.org.uk. Mae tocynnau i fabanod mewn breichiau yn £2 yr un – a wnewch chi gysylltu â’r swyddfa docynnau ar y rhif 029 2063 6464 er mwyn archebu.\nHyd y sioe: Tua 55 munud\nMae’r perfformiad ar 20 Rhagfyr am 10:30am yn berfformiad ymlaciedig.\nPosted in News/ NewyddionTagged Raymond Briggs, The Bear\nVale of Glamorgan Festival review


Pobol fawr y cyfryngau wedi trin Pontsiân “fel anifail dof” – Golwg360\n19 Mawrth 2019 am 10:59 Diweddarwyd 20 Mawrth 2019 am 08:40\nMae Lyn Ebenezer yn dweud i grach y sefydliad ddefnyddio Eirwyn Pontsiân er eu dibenion eu hunain – cyn ei ollwng a’i adael pan oedden nhw wedi cael digon arno.\nYn ei ddarlith i nodi chwarter canrif ers marw’r saer coed a’r storïwr o Dalgarreg, Ceredigion, mae’n mynd ymhellach, gan adrodd yr hyn y mae’n honni ddigwyddodd ym mhrifwyl Aberafan 1966 – blwyddyn cyhoeddi hunangofiant alternatif Gwilym Eirwyn Jones, Hyfryd Iawn, gan wasg Y Lolfa.\n“Tra mai Eirwyn oedd y brifwyl i lawer,” meddai Lyn Ebemnezer, “wy’n grac gyda’r ffordd y cafodd ei drin gan fawrion y sefydliad, y BBC… fel petai e i fod yno i berfformio iddyn nhw.\n“Fe fydden nhw’n galw ar Pontsiân i fynd gyda nhw i’r gwesty (moethus) lle’r oedden nhw’n aros, ac yn rhoi digon iddo i’w yfed ac yn ei gael i berfformio fel rhyw anifail dof…\n“Ond wedyn, fe fydden nhw’n ei adael i ffeindio’i ffordd ei hun adre’, ac yntau heb syniad ble’r oedd e.”\nMewn ffilm ar ddiwedd y ddarlith yn Neuadd Ffostrasol neithiwr (nos Lun, Mawrth 18) roedd y diweddar Eirwyn Jones i’w weld yn trafod y cyfle a gafodd gan y Prifardd Rhydwen Williams i berfformio’n fyw ar deledu, cyn bod rhaglenni Cymraeg swyddogol yn bod… a’r hanner cynnig a gafodd hefyd gan gynhyrchydd yng ngogledd Lloegr i roi tro arni yn Saesneg.\nOnd dychwelyd i Gymru a wnaeth – i fywoliaeth ansicr y saer coed a’r ymgymerwr – ym mhentref Talgarreg.


Seren Saethu - Fersiwn 0.3 Lawrlwytho\nSeren Saethu - Fersiwn 0.3\nDiweddariad diwethaf: Dydd Sadwrn, Medi 18\nDatganiad: Medi 18, 2021\nFersiwn: 0.3 Diweddariad\nGenre: 3DCG, Prif gymeriad gwrywaidd, Animeiddiedig, Rhamant, Hiwmor, Masturbation, Blowjob\nMae'r gêm hon yn adrodd hanes dyn 23 oed sy'n anfodlon ar ei fywyd. Ers i'w dad farw, bu'n rhaid iddo adael y brifysgol a dechrau gweithio.\nAr ôl colli ei swydd, yr unig le y gall fyw yw hen gyd-ddisgybl, fflat Sofia. Yr unig broblem yw eu bod yn casáu ei gilydd.\nTrwy lygaid y prif gymeriad, gallwch ddod i adnabod Sofia a pham mae hi'n ymddwyn yn y ffordd y mae'n ei wneud.\nMae'n rhaid i chi benderfynu beth sy'n bwysig mewn bywyd. Bydd hiwmor a drama. Weithiau byddwch chi'n teimlo'n ddrwg am benderfyniadau'r prif gymeriad.\nOnd coeliwch chi fi, does dim atebion cywir nac anghywir, yn union fel mewn bywyd go iawn. (efallai gydag ychydig bach mwy o ryw;))\nNewydd yn fersiwn 0.3\n- 306 delwedd\n- 10 animeiddiad\n- 2 olygfa newydd i oedolion y gellir eu dewis\n- mae ffeiliau wedi'u cywasgu ag offeryn YAC\nDadlwythwch am ddim y gêm porn anhygoel hon. Seren Saethu - Mae Fersiwn 0.3 yn gêm am ddim i oedolion y gellir ei disgrifio gan y tagiau canlynol: 3dcg, Hanimeiddio, blowjob, hiwmor, cyfansoddwr gwrywaidd, mastyrbio, rhamant. Llwythwyd y diweddariad diweddaraf ar gyfer y cynnwys hwn ar Fedi 18, 2021 ond cadwch draw a dilynwch ni i dderbyn yr holl ddiweddariadau a datganiadau newydd. Rydym hefyd yn dod â diweddariadau gemau o ansawdd uchel bob dydd, felly gwnewch yn siŵr eich bod yn gwirio'r holl gemau oedolion newydd a gemau rhyw, eu lawrlwytho a mwynhau profiad unigryw. Mae ein Gemau Oedolion 3D Gemau Rhyngweithiol Gemau Milf ac Aeddfed Gemau Naked yn cynnig profiad anhygoel sy'n gwneud i chi fod eisiau chwarae a'u hailchwarae. Mwynhewch y cynnwys rhad ac am ddim hwn i oedolion a gweddill y porn o ansawdd uchel ar AdultGamesOn.\nMeistres vs Sla - Fersiwn 0.4\nProses ddyledus - Fersiwn 0.3.6.0\nKart Lewd Kart - Fersiwn 1.22\nAil Ochr yn Ail-wneud - Fersiwn 0.03


Rhoi gofal a bywyd teuluol diogel a sefydlog i blentyn rhywun arall neu berson ifanc yw maethu, a hynny yn eich cartref eich hun. Gallai hynny fod am gyfnod byr neu hir, neu i roi gwyliau byr (gofal seibiant) i blentyn neu ei deulu.\nNid yw maethu yn rhywbeth y bydd rhaid i chi wneud ar eich pen eich hun. Drwy ddod yn Ofalwr Maeth yng Nghaerdydd byddwch yn dod yn aelod pwysig o’r tîm maethu, a byddwch yn gweithio’n agos ac yn cael cefnogaeth gan y canlynol:\ngofalwyr maeth eraill\nrhieni neu deulu'r plentyn.\nNid yw dewis maethu yn benderfyniad i’w wneud ar chwarae bach. Gall fod angen maethu plant am nifer o resymau; efallai bod eu rhieni yn sâl, yn cael problemau â’u perthynas neu yn y carchar, a bydd rhai plant wedi cael eu hesgeuluso neu eu cam-drin. I’ch cefnogi, bydd gennych weithiwr cymdeithasol a fydd yn rhoi cymorth ac anogaeth i chi bob cam o’r daith gan eich sicrhau eich bod yn gwneud y penderfyniadau cywir.\nRydym yn ceisio paru plant yn ofalus â gofalwyr maeth a all ddiwallu eu hanghenion penodol, fel na fyddwch yn teimlo fel nad ydych yn gallu rhoi'r math o ofal sydd ei angen. Oherwydd ein gofalwyr maeth, mae rhai o blant Caerdydd yn wynebu dyfodol hapusach.\nRôl gofalwr maeth\nPam y gallai fod angen gofal maeth ar blant?\nMae nifer o resymau pam y gallai fod angen gofal maeth ar blant. Ymhlith y rhain mae’r canlynol:\nMae rhieni naturiol y plant yn cael trafferth ymdopi ag anghenion sawl plentyn ac mae angen seibiant arnynt\nMae rhieni’r plant yn sâl neu'n methu â gofalu am eu plant\nMae plentyn mewn perygl o ddioddef camdriniaeth gorfforol, emosiynol neu rywiol\nMae'r plant ar eu pen eu hunain ar ôl dianc o wledydd dan gysgod rhyfel.\nMae angen gofalwyr o bob math arnom, ond yn gyffredinol mae prinder gofalwyr ar gyfer pobl ifanc yn eu harddegau, gofalwyr ar gyfer brodyr a chwiorydd (mae’n bwysig dros ben ein bod yn cadw teuluoedd gyda’i gilydd os gallwn wneud hynny) a gofalwyr sydd o grwpiau du neu leiafrifoedd ethnig neu sydd mewn perthynas ethnigrwydd cymysg.\nAr ôl i chi siarad ag aelod o’n tîm, bydd y Swyddog Cymorth Maethu yn cynnig ymweld â chi i drafod maethu ymhellach ac ateb unrhyw gwestiynau a allai fod gennych.\nOs ydych yn barod i fynd ymlaen â’ch cais i ddod yn ofalwr maeth, byddwn yn rhoi cymorth i chi lenwi pecyn cais. Yn dilyn asesiad cychwynnol, byddwn yn eich rhoi mewn cysylltiad â gweithiwr cymdeithasol a fydd yn cynnal asesiad arall manylach gyda chi.\nDatganiad o Ddiben Maethu (175kb PDF)Dolen yn agor mewn ffenestr newydd\nCysylltwch â’n tîm maethu a fydd yn hapus i'ch ffonio nôl a rhoi mwy o wybodaeth i chi am y mathau o faethu sydd ar gael yng Nghaerdydd ac esbonio’r camau nesaf os hoffech ymuno â’n tîm. Byddwn hefyd yn anfon un o’n Pecynnau Gwybodaeth am Faethu atoch.


Y Bag Gwastraff Cegin Hydawdd Dŵr Bioddiraddadwy Gorau - I ddod o hyd i'r Bag Gwastraff Cegin Hydawdd Dŵr Bioddiraddadwy o'r ansawdd gorau gan wneuthurwr, cyflenwr, cyfanwerthwr, dosbarthwr a ffatri\nOs gwelwch yn dda gwiriwch Bag Gwastraff Cegin Hydawdd Dŵr Bioddiraddadwy trwy ein gwefan. Yr ydym yn cyflenwr, gwneuthurwr, allforiwr a dylunydd rhagorol. Mae gennym hefyd tîm gwaith cyfeillgar, felly rydym yn unig yn credu y gallwn wneud popeth yn berffaith i chi. Rydym yn hyderus y bydd y samplau yn foddhaol iawn. Bydd ein dealltwriaeth a'n cydweithrediad cilyddol yn sicr yn arwain mewn busnes pwysig a service.If da yr ydych yn gweld unrhyw gyfle i wneud yn well, rhowch wybod i ni, byddwn yn sicrhau y bydd eich holl ymholiadau yn cael ein sylw prydlon.\nDŵr Bioddiraddadwy-Bag gwastraff cegin hydawdd\nHydoddedd:5 mun@80℃,Anhydawdd mewn dŵr yn 25 oed̊C.\nCais:Bag gwastraff cegin.\n999999999 http://schema.org/InStock USD 2020-12-31 https://www.biodegradable-plastic.com/cy/biodegradable-watersoluble-kitchen-waste-bag.html\nI ddod o hyd i'r Bag Gwastraff Cegin Hydawdd Dŵr Bioddiraddadwy gorau a'i siopa, mae angen i chi wybod am ansawdd uchaf gwneuthurwr Bag Gwastraff Cegin Hydawdd Dŵr Bioddiraddadwy, cyflenwr, cyfanwerthwr, dosbarthwr, OEM ac ODM o ffatri yn Taiwan


Ionawr 2019 | Busnes Cymru\nGwobrau Busnes Caerdydd 2019\nMae’r enwebiadau ar agor nawr ar gyfer Gwobrau Busnes Caerdydd 2019. Bydd y gwobrau’n tynnu sylw at y busnesau gorau yn y ddinas.\nDyma’r categorïau ar gyfer 2019:\nMae Innovation 100 Construction Wales yn fenter bwysig i ganfod rhai o’r cwmnïau mwyaf arloesol yng Nghymru ar draws y sector adeiladu a’r amgylchedd adeiledig.\nBusnes Cymru - Briffiau Brexit i Fusnesau\nYdych chi wedi cymryd unrhyw gamau i asesu effaith bosib Brexit ar eich busnes?\nPa mor barod yw eich busnes chi ar gyfer y newidiadau mewn telerau masnachu gydag Ewrop?\nCynhelir dathliadau Diwrnod Defnyddio’r Rhyngrwyd yn Fwy Diogel (SID) eleni ar ddydd Mawrth, 5 Chwefror 2019. Mae slogan yr ymgyrch, "gwell rhyngrwyd gyda’n gilydd", yn galw ar bawb i weithredu, i ymuno â'i gilydd a chwarae eu rhan i greu rhyngrwyd gwell i bawb.\nOs ydych chi’n chwarae cerddoriaeth fyw neu wedi’i recordio yn eich busnes, bydd angen trwydded arnoch chi!\nOs ydych chi’n chwarae cerddoriaeth wedi’i recordio yn gyhoeddus neu yn eich busnes chi (yn cynnwys cerddoriaeth gefndir ar CD, radio neu sianel gerddoriaeth) bydd angen i chi gael trwydded o’r enw ‘TheMusicLicence’.\nMae wyth o bob deg BBaCh yn ddall i risg o seiber-ymosodiadau a cholli data\nTechnoleg awyrofod effaith uchel, aflonyddgar: gwneud cais am gyllid\nMae grantiau ar gael i sefydliadau ddatblygu atebion arloesol i heriau awyrofod y DU a chyflwyno technolegau hedfan y dyfodol.\nCynhadledd Adnoddau Cymru y Sefydliad Siartredig Rheoli Gwastraff\nBydd Cynhadledd Adnoddau Cymru 2019 y Sefydliad Siartredig Rheoli Gwastraff yn cael ei chynnal ar 13 Mawrth yng Nghaerdydd.\nGwobrau Ffederasiwn Bwyd a Diod 2019\nA wnaeth eich cwmni arwain prosiect llwyddiannus rydych chi'n falch iawn ohono?\nOes gennych chi gydweithiwr arbennig sy’n haeddu cydnabyddiaeth?\nYna beth am gymryd rhan yng Ngwobrau Ffederasiwn Bwyd a Diod 2019.\nDyma gategorïau’r gwobrau:\nRhithwirio v Cyfrifiadura Cwmwl


Cyfradd cyfnewid Corwna Tsiec (CZK) I Cordoba Nicaragua (NIO) byw ar farchnad cyfnewid Forex\nCyfraddau cyfnewid FOREX updated: 08/04/2020 03:49\nCorwna Tsiec - Cordoba Nicaragua pris ar hyn o bryd ar y farchnad cyfnewid Forex yn 08 Ebrill 2020\n03:49:10 (Diweddariad cyfradd forex mewn 59 eiliad)\n1 CZK = 1.35 NIO\n1 NIO = 0.74 CZK\nForex - y brif farchnad gyfnewid. 1 amser mewn 30 eiliad mae'r dudalen gyda chyfradd cyfnewid yn cael ei diweddaru. Dangosir cyfradd Corwna Tsiec ar-lein. Amser cyflym o Corwna Tsiec i gyfradd Cordoba Nicaragua.\nSiart masnachu Forex Cordoba Nicaragua - Corwna Tsiec yn byw, 08 Ebrill 2020\nSiart masnachu Forex Corwna Tsiec I Cordoba Nicaragua yn byw, 08 Ebrill 2020\nDefnyddiwch siart cyfradd cyfnewid o Corwna Tsiec i Cordoba Nicaragua ar 08 Ebrill 2020. Gwneir y siart o Corwna Tsiec i Cordoba Nicaragua ar y brig i'w gwneud hi'n gyfleus i chi wylio'r newidiadau yn y gyfradd gyfnewid. Mae'r graff yn dangos ar unwaith anwadalrwydd y Corwna Tsiec i'r Cordoba Nicaragua. Mae'r graff Corwna Tsiec yn cael ei ddiweddaru'n gyson, gan fod ein gwefan yn derbyn data gan Forex.\nTrosi Corwna Tsiec I Cordoba Nicaragua Corwna Tsiec I Cordoba Nicaragua Cyfradd cyfnewid Corwna Tsiec I Cordoba Nicaragua Hanes y gyfradd gyfnewid\nMasnachu ar-lein Corwna Tsiec (CZK) i Cordoba Nicaragua ar hyn o bryd\nRydyn ni'n dangos y gyfradd gyfnewid o funud i funud. -0.01 NIO - y newid yn y Corwna Tsiec (CZK) i gyfradd Cordoba Nicaragua ar gyfer y funud hon. Dangosir cyfraddau'r Corwna Tsiec i'r Cordoba Nicaragua bob munud yn y tabl ar y dudalen hon. Mae gennym dabl o werthoedd ar gyfer y 10 munud olaf i'w gweld yn hawdd.\nMasnachu ar-lein Corwna Tsiec (CZK) i Cordoba Nicaragua masnachu olaf awr\nGellir gwylio newidiadau yn y gyfradd gyfnewid bob awr. Syrthiodd y Corwna Tsiec gan -0.0044 NIO yn yr awr olaf. Hanes 10 awr o Corwna Tsiec i Cordoba Nicaragua o Forex yn y tabl ar y dudalen. Postio gwybodaeth yn gyfleus ar y gyfradd awr ar y wefan.\nMasnachu ar-lein Corwna Tsiec (CZK) i Cordoba Nicaragua tuedd heddiw 08 Ebrill 2020


Gyda’r gwanwyn daw dechreuad newydd.\nYn ffres o bantri natur\nWrth i anifeiliaid hela gymryd seibiant mae ffyrdd i chi fwynhau bwyta helgig trwy gydol y gwanwyn. Mae helgig ar gael trwy gydol y flwyddyn gyda llawer o ryseitiau syml ond blasus i gyd-fynd â llysiau’r gwanwyn. Mae digonedd i’ch ysbrydoli yn ein hadran ryseitiau newydd.\nCogyddion yn rhannu eu hawch am helgig\nSiddharth yw Prif Gogydd y Purple Poppadom yng Nghaerdydd ers dros 20 mlynedd. Mae’r bwyty arobryn yn gweini bwyd Indiaidd go iawn gyda thro modern gan ddefnyddio cynhwysion o safon.\nGweld y rysait\nMae gan Cindy dros 10 mlynedd o brofiad fel cogydd. Gwnaeth ei hangerdd am gynnyrch o ffynonellau lleol argraff fawr ar feirniaid The Great British Menu ar BBC2, pan gynrychiolodd Gymru yn 2019.\nDavid yw Prif Gogydd tafarn y Heathcock, Caerdydd. Mae’n frwd dros fwyd tymhorol Cymreig. Mae’r fwydlen yn cynnwys y cynnyrch lleol gorau.\nTommy yw Prif Gogydd Heaneys, Caerdydd. Lansiodd ef a’i bartner Nikki eu bar a bwyty yn 2018 ac maen nhw’n gweini bwyd ffres, tymhorol mewn amgylchedd hamddenol.\nParseli Petris gyda seidr Cymreig\nHwyaden wyllt gydag afal wedi’i garameleiddio a seidr Cymreig\nCawl Haidd Gwyn a Ffesant\nP’un a ydych chi’n chwilio am bryd bwyd canol wythnos cyflym a hawdd neu fwyd ar gyfer swper moethus, fe ddewch chi o hyd i’r ateb perffaith fan hyn. Mae ffesant, petrisen, colomen, hwyaden wyllt a chig carw yn ffynonellau protein blasus, pob un â’i flas unigryw ei hun, sy’n rhoi’r rhyddid i chi arbrofi yn y gegin. Porwch ein ryseitiau blasus i gael ychydig o ysbrydoliaeth.


Erasmus Mundus MA Moeseg ac Uniondeb Chwaraeon - Prifysgol Abertawe\nMeistr yn y Celfyddydau mewn Chwaraeon, Moeseg ac Uniondeb (MAiSI)\nTrosolwg o'r Ganolfan\nMae’r cwrs gradd Meistr Erasmus Mundus mewn Moeseg ac Uniondeb Chwaraeon (MAiSI) sy’n arwain yn fyd-eang, yn rhaglen ôl-raddedig amser llawn am 2 flynedd a gyflwynir gan chwe phrifysgol uchel eu parch yn Ewrop, gan gynnwys Prifysgol Abertawe.\nBob blwyddyn, mae’r cwrs yn denu hyd at 25 o fyfyrwyr o safon uchel o bob cwr o’r byd i ffurfio carfan sy’n wirioneddol aml-genedlaethol ac aml-ddiwylliannol ac sy’n meddu ar ystod helaeth o brofiad a sgiliau o’r diwydiant chwaraeon a’r tu allan iddo.\nFel myfyriwr MAiSI, cewch gyfle i astudio mewn nifer o brifysgolion Ewropeaidd gwahanol gan gynnwys KU Leuven, Gwlad Belg; Prifysgol Charles, Prague; UPF Barcelona; Prifysgol Mainz, yr Almaen; a Phrifysgol y Peloponnese, Gwlad Groeg. Mae academyddion Prifysgol Abertawe (yr Athro Mike McNamee, Dr Andrew Bloodworth, Dr John William Devine a Dr Andy Harvey) yn rhoi mewnbwn sylweddol i’r rhaglen addysgu, yn enwedig ar y modiwlau moeseg chwaraeon, atal dopio, a chydraddoldeb a chynhwysiant.\nMae graddedigion diweddar y cwrs gradd MAiSI wedi sicrhau swyddi yn y diwydiant gan gynnwys rolau ar y Pwyllgor Paralympaidd Rhyngwladol, yr Uned Uniondeb Athletau, UNODC, yn ogystal â nifer o ysgoloriaethau ymchwil PhD a ariennir yn llawn.\nI ddysgu mwy am y cwrs gradd MAiSI a sut i gyflwyno cais, cliciwch ar y dolenni isod.\nOs oes gennych chi ymholiadau anffurfiol am y rhaglen, e-bostiwch Dr Andy Harvey yn a.n.harvey@abertawe.ac.uk


Bydd Canolfan Hamdden Corwen, sydd wedi cael llawer o waith adnewyddu, yn ailagor ar ôl y cyfnod clo gydag enw newydd sbon er anrhydedd i’r Cynghorydd poblogaidd, Huw ‘Chick’ Jones.\nMae Hamdden Sir Ddinbych Cyf a'r Cyngor yn falch o gyhoeddi y bydd Canolfan Hamdden Corwen yn newid ei henw i Canolfan Hamdden Huw Jones, mewn teyrnged i'r Cynghorydd lleol a sirol poblogaidd a fu farw ym mis Chwefror 2020.\nMae'r gwaith adnewyddu cyffrous i Ganolfan Hamdden Corwen, a gyflwynwyd mewn partneriaeth â'r Cyngor, bellach wedi'i gwblhau. Mae'n cynnwys pwll newydd, ardaloedd newid, man gwylio ac offer ffitrwydd newydd o'r radd flaenaf.\nRoedd y Cynghorydd Jones yn Gynghorydd gweithgar, uchel ei barch, a oedd yn ymwneud â llawer o grwpiau a phrosiectau cymunedol yn ei dref enedigol, Corwen. Bu hefyd yn gweithredu fel Aelod Arweiniol Hamdden Cyngor Sir Ddinbych rhwng 2013 a 2017 ac roedd yn credu’n gryf ym mhwysigrwydd hamdden a'i effaith ar wella iechyd a lles.\nYn ystod cyfnod y Cynghorydd Jones fel Aelod Arweiniol, roedd y ffocws ar hamdden yn Sir Ddinbych yn tyfu’n gyflym, a chwaraeodd ran bwysig yn natblygiad Gwasanaethau Hamdden Sir Ddinbych, o Wasanaeth Cyngor Sir bach i fod yn Gwmni prysur, ffyniannus.\nRoedd diddordebau personol Huw yn canolbwyntio ar chwaraeon, yn enwedig pêl-droed. Mae’n debyg y bydd yn cael ei gofio fwyaf yng Nghorwen am ei waith gyda Chlwb Pêl-droed Corwen. Roedd wedi ymrwymo i ddatblygu pêl-droed genethod a merched yn yr ardal.\nDywedodd Jamie Groves, Rheolwr Gyfarwyddwr Hamdden Sir Ddinbych, “Roedd Huw yn ddyn poblogaidd, caredig y gellid ymddiried ynddo. Roedd eisiau’r gorau i bawb yn ei gymuned a’i sir. Pan gafodd ei benodi’n Aelod Arweiniol Hamdden, roeddem yn cychwyn ar daith gyda sawl her o’n blaenau. Heb ymrwymiad a theyrngarwch Huw, byddai llawer o'n cyflawniadau wedi bod yn amhosibl fel arall. O fy safbwynt personol i, ni fydd ei frwdfrydedd a’i gefnogaeth ddiwyro byth yn cael ei anghofio. Teimlwn fod hon yn deyrnged addas iawn am y blynyddoedd lawer a neilltuodd Huw i'w gymuned leol a'i Sir.”\nDywedodd y Cynghorydd Bobby Feeley, Aelod Arweiniol Llesiant ac Annibyniaeth y Cyngor: “Pan fu farw Huw, collodd ei gyd-Gynghorwyr ffrind a chydweithiwr ffyddlon a chollodd ei gymuned gynghorydd dibynadwy, a wasanaethodd ei drigolion yn onest ac hyd eithaf ei allu. Roedd gan Huw amrywiaeth eang o ddiddordebau ac roedd yn angerddol am lawer o brosiectau lleol, ond roedd chwaraeon a hamdden yn rhywbeth agos iawn at ei galon. Rydyn ni'n teimlo bod ailenwi Canolfan Hamdden Corwen er cof amdano, yn deyrnged addas iawn am y blynyddoedd lawer y mae Huw wedi'u neilltuo i'w gymuned leol. "\nMae gofod ffitrwydd ar lawr cyntaf Canolfan Hamdden Huw Jones hefyd wedi ei adnewyddu gydag ystod eang o offer pwrpasol o’r radd flaenaf wedi’u gosod. Bydd yr adnewyddiad hwn yn sicrhau bod trigolion Corwen yn cael yr un safon ardderchog o offer y mae Hamdden Sir Ddinbych yn ei gynnig i’w aelodau i gyd ar draws 7 canolfan hamdden y sir.\nMae’r prosiect yn dilyn gosodiadau diweddar a gwaith adnewyddu arall yn Nyffryn Dyfrdwy, gan gynnwys cae 3G a chyfleusterau ffitrwydd newydd sbon yng Nghorwen a Llangollen.\nBydd Canolfan Hamdden Huw Jones yn ailagor ar gyfer aelodau a’r cyhoedd unwaith y bydd canllawiau cyfredol Llywodraeth Cymru yn caniatáu hynny.\nOs hoffech wybod mwy am 'Wasanaethau Hamdden a'r hyn y maent yn ei gynnig, ewch i'w gwefan.\nBydd y Cyngor a Bwrdd Iechyd Prifysgol Betsi Cadwaladr yn llunio opsiynau ar gyfer buddsoddi yn nyfodol gwasanaethau iechyd, gofal cymdeithasol, tai a chymunedol yn Ninbych a'r cyffiniau yn ystod y misoedd nesaf.\nYn gyntaf, maent am wybod sut mae dinasyddion yn profi’r ddarpariaeth gyfredol, a deall beth allai eu dewisiadau neu eu hanghenion fod yn y dyfodol. Mae hyn yn cynnwys yr ystod gyfan o gymorth, er enghraifft, o gymorth yn y gymuned, tai gwarchod a thai a gofal ychwanegol, cludiant gwirfoddol, gweithgareddau grŵp, gwasanaethau MT, i ofal a chymorth llawn amser.\nSut mae'r pandemig wedi newid y ffordd yr ydym yn ystyried y gwasanaethau hyn ac yn eu cyrchu, sut mae hyn wedi effeithio ar les pobl, a beth allwn ddysgu o hyn wrth symud ymlaen?\nDywedodd y Cynghorydd Bobby Feeley, Aelod Arweiniol Llesiant ac Annibyniaeth y Cyngor: “Efallai y bydd cyfleoedd yn Ninbych i fuddsoddi mewn adeiladau, i ddod â gwasanaethau ychwanegol i'r ardal, i ad-drefnu'r ffordd rydyn ni'n darparu gwasanaethau yn y gymuned, ac i ddefnyddio technoleg yn effeithiol. Ond mae angen i ni adeiladu'r weledigaeth hon ar sail dealltwriaeth gliriach o'r hyn y mae pobl Dinbych a'r cyffiniau ei eisiau a'i angen.\n“Byddwn yn annog cymaint o bobl â phosibl i gymryd rhan yn yr ymgynghoriad hwn fel y gall y Cyngor a Bwrdd Iechyd Prifysgol Betsi Caldwaladr gael barn preswylwyr.”\nSut allwch chi ymuno yn y sgwrs?\nMae'r cyngor a'r bwrdd iechyd wedi gofyn i Practice Solutions - arbenigwr annibynnol sy'n ymgysylltu â'r gymuned - gasglu barn pobl ar y pynciau hyn yn ystod mis Chwefror a mis Mawrth. O ystyried yr angen i gadw pellter cymdeithasol, byddant yn gwneud hyn trwy sawl dull gwahanol.\nArolwg ar lein, y gallwch gael hyd iddo ar http://sgwrsysir.sirddinbych.gov.uk/\nSgwrsio gydag unigolion ar y ffôn\nYmuno â grwpiau sy’n cyfarfod ar lein, efallai y byddai ganddynt ddiddordeb mewn sgwrsio ar y cyd amdano.\nMae Practice Solutions wedi cysylltu ag ystod o weithwyr proffesiynol, aelodau etholedig, cynrychiolwyr grwpiau cymunedol a grwpiau ffydd yn yr ardal leol, y mae nifer ohonynt wedi cytuno i’n cyflwyno i ddinasyddion.\nOs hoffech gymryd rhan, neu os allech ein helpu i estyn allan i eraill, cysylltwch â Rhian (yn Gymraeg neu’n Saesneg) ar rhian@practicesolutions-ltd.co.uk neu ar 07468 484003.\nStrategaeth Newid Hinsawdd Sir Ddinbych wedi’i gymeradwyo\nMae cynllun i fynd i’r afael â newid hinsawdd a newid ecolegol wedi cael ei gymeradwyo gan y Cyngor Llawn.\nYn 2019 datganodd y Cyngor argyfwng newid hinsawdd a newid ecolegol a oedd yn cynnwys ymrwymiad i wneud yr awdurdod yn ddi-garbon net erbyn 2030, gwella bioamrywiaeth ar draws y sir a chynhyrchu cynllun clir i lywio’r gwaith.\nMae Strategaeth ar Newid Hinsawdd a Newid Ecolegol y Cyngor yn cynnwys y blynyddoedd 2021/22 – 2029/30, yn nodi sut mae’r Cyngor yn bwriadu dod yn Ddi-Garbon Net ac yn Ecolegol Gadarnhaol erbyn 2030.\nMae’r strategaeth yn cynnwys targedau i leihau allyriadau carbon y Cyngor o amryw o ffynonellau, gan gynnwys gostyngiad o 50 y cant yn ynni a’r dŵr a ddefnyddir mewn adeiladau sy’n eiddo i’r Cyngor.\nYn ogystal â thargedau i gynyddu’r swm o garbon sy’n cael ei amsugno gan dir sy’n eiddo i’r Cyngor, bydd yn creu mwy o gynefinoedd amrywiol ar gyfer planhigion a bywyd gwyllt.\nMae’r gwaith wedi cael ei lywio gan Weithgor Argyfwng Newid Hinsawdd a Newid Ecolegol, a sefydlwyd fel rhan o’r datganiad argyfwng, ac mae wedi’i greu o ddau gynrychiolydd o bob plaid wleidyddol a gynrychiolir yn y Cyngor, a’r ddau Aelod Arweiniol ar gyfer newid hinsawdd a newid ecolegol.\nDywedodd y Cynghorydd Graham Timms, Cadeirydd Gweithgor Argyfwng Newid Hinsawdd a Newid Ecolegol y Cyngor: “Rwy’n falch iawn bod y strategaeth wedi cael ei gymeradwyo gan y Cyngor Llawn. Mae’r strategaeth yn egluro’r hyn y mae ein nodau i fod yn Gyngor ecolegol gadarnhaol a di-garbon net yn ei olygu, sut mae'r Cyngor yn perfformio o ran y nodau ar hyn o bryd, ein gobeithion fel Cyngor ar gyfer 2030 ar ôl i ni gyflawni ein nodau, a’r newidiadau a’r camau yr ydym yn gobeithio eu cyflawni dros y 9 mlynedd nesaf.”\nDywedodd y Cynghorydd Brian Jones, Aelod Arweiniol Gwastraff, Cludiant a'r Amgylchedd: “Mae hwn yn gam cadarnhaol arall ar gyfer y Cyngor yn ei ymdrech i ddiogelu’r amgylchedd a lleihau ein ôl troed carbon.\n“Rydym eisoes wedi cyflawni llawer, rydym wedi lleihau allyriadau carbon o 15% o'n hadeiladau a’n fflyd ers 2017, erbyn hyn mae’r Cyngor ond yn defnyddio trydan adnewyddadwy ar gyfer ei adeiladau ar ôl newid i ddarparwr ynni adnewyddadwy yn unig ar gyfer ei ysgolion, canolfannau hamdden, llyfrgelloedd, swyddfeydd y cyngor a depos, rydym dros hanner ffordd o gyrraedd ein targed o blannu 18,000 o goed erbyn 2022.”\nGallwch ddarllen y strategaeth ar-lein ar www.sirddinbych.gov.uk/newid-hinsawdd.\nDweud eich dweud ar Newid Hinsawdd ac Ecolegol\nMae ffordd newydd o fod yn rhan o’r rhaglen newid hinsawdd ac ecolegol yma yng Nghyngor Sir Ddinbych. Rydym wedi lansio ‘Trafodaethau’ lle gallwch rannu eich safbwyntiau a syniadau a bod yn rhan mewn amrywiaeth o destunau newid hinsawdd ac ecolegol.\nGallwch gofrestru i gymryd rhan trwy gofrestru ar gyfer is-grŵp Newid Hinsawdd ac Ecolegol y Panel ar wefan Sgwrs y Sir. Bydd hyn yn eich galluogi i bostio sylwadau, ymateb i sylwadau a derbyn hysbysiadau pan fydd testun newydd yn ‘fyw’.\nMae trafodaethau yn fyrddau neges – megis fforwm sgwrsio ar-lein. Byddwn yn rhoi neges i fyny am destun a gallwch bostio eich ymatebion, ac ateb pobl eraill. Bydd testun newydd bob 4 wythnos a bydd bob testun yn aros ar agor ar gyfer trafodaeth am bythefnos.\nY testun cyntaf oedd ‘Holl Greaduriaid Mawr a Bach’ gan ganolbwyntio ar drafodaethau o ran adferiad natur – gan ei fod yn cyd-fynd â Gwylio Adar yr Ardd RSPB a ddigwyddodd ar ddiwedd mis Ionawr. A wnaethoch chi gymryd rhan? Cyflynodd y tîm Newid Hinsawdd ein canlyniadau a gwelwyd adar du, robin, adar y to, drudwennod, titw penddu, titw tomos las ac ysguthanod. Rhestr sylweddol iawn. Mae’r llun yn dangos aderyn du a gafodd ei dynnu gan gamera bywyd gwyllt yng ngardd un o’r tîm. Mae dros 12 miliwn a hanner o bobl wedi cyflwyno eu canlyniadau i’r RSPB hyd yn hyn. Gobeithiwn i chi gymryd rhan hefyd!\nY mis hwn bydd y testun yn dechrau ar 15 Chwefror, sef ‘Cyrraedd eich cyrchfan mewn ffordd carbon isel’. Bydd yn canolbwyntio ar deithio a sut ydych chi’n gwneud hynny mewn ffordd carbon isel. Efallai nad ydych yn teithio cymaint ag oeddech chi? Mae nifer ohonom yn gweithio a adref ac yn aros yn fwy lleol rŵan, ond mae rhai yn dal i fod angen teithio. Hoffwn wybod os ydych chi’n ymwybodol o’ch ôl troed carbon wrth deithio, a beth mae hyn yn ei olygu i chi.\nDyma eich cyfle i rannu eich gwybodaeth, dweud eich barn ac ymgysylltu gyda phobl eraill. Beth am gofrestru ar gyfer y Panel ar sgwrsysir.sirddinbych.gov.uk i gymryd rhan? Edrychwn ymlaen at glywed gennych!\nY Cyngor yn sicrhau mwy na £560,000 ar gyfer prosiectau ailddefnyddio a lleihau gwastraff\nMae'r Cyngor wedi sicrhau mwy na £560,000 ar gyfer prosiectau ailddefnyddio a lleihau gwastraff yn y sir! Mae cyllid Llywodraeth Cymru ar gyfer pedwar prosiect o dan y gronfa Economi Gylchol Adferiad Gwyrdd, sydd â’r nod o helpu i gadw deunyddiau mewn cylchrediad cyhyd â phosibl er mwyn atal gwastraff.\nBydd y cyllid yn cefnogi gwaith i gynyddu ailddefnyddio amrywiaeth o eitemau diangen a ddaw i’r tair canolfan ailgylchu gwastraff cartref yn Sir Ddinbych, er mwyn darparu prosiect i gynyddu casgliadau ymyl palmant o decstilau ar gyfer eu hailddefnyddio trwy baratoi dillad ac eitemau eraill ar gyfer eu hailwerthu, i gefnogi rôl elusennau i ddarparu llefydd i gyfrannu a gwerthu nwyddau a fyddai fel arall yn cael eu gwaredu fel gwastraff, ac i helpu i ddarparu prosiect archfarchnad cymdeithasol yn Neuadd y Farchnad, Rhuthun, i werthu a rhannu cynnyrch bwyd lleol a lleihau gwastraff bwyd.\nDywedodd y Cynghorydd Brian Jones, Aelod Arweiniol Gwastraff, Cludiant a'r Amgylchedd y Cyngor: “Mae’r Cyngor yn croesawu’r cyllid a fydd yn hybu canol trefi yn ogystal â chefnogi’r amgylchedd trwy gadw deunyddiau mewn cylchrediad cyhyd â phosibl. Mae cadw deunyddiau mewn defnydd am hirach yn lleihau allyriadau nwyon tŷ gwydr ac yn helpu i gynnal ein hamgylchedd ar gyfer cenedlaethau'r dyfodol. Mae’r Cyngor yn edrych ymlaen at weithio gyda’n partneriaid yn y trydydd sector ar y prosiectau hyn a fydd yn elwa’r sir gyfan.”\nMae diogelu’r amgylchedd yn flaenoriaeth i’r Cyngor a bydd y cyllid hwn yn helpu i gyfrannu i waith ehangach parhaus yn y sir, sy’n cynnwys datganiad argyfwng newid hinsawdd ac ecolegol y Cyngor sy’n mynegi ymrwymiad i wneud yr awdurdod yn ddi-garbon net erbyn 2030.\nMae mynd i'r afael â cham-drin domestig yn flaenoriaeth allweddol yng Nghynllun Corfforaethol y Cyngor.\nDyma ddatganiad gan y Cynghorydd Mark Young, sy'n Aelod Arweiniol y Cabinet dros Gynllunio, Diogelu'r Cyhoedd, Cymunedau Diogelach a Cham-drin Domestig.\n“Mae rhoi terfyn ar gam-drin domestig mor bwysig i ni fel Cyngor, fel ein bod wedi'i wneud yn un o'n blaenoriaethau yn ein Cynllun Corfforaethol.\n“Mae trais yn erbyn dynion a menywod yn effeithio ar bob un ohonom ac mae'n bwysicach nag erioed i fynd i'r afael ag ef ac felly mae'r Cyngor yn datblygu dull ar draws y sir o leihau cam-drin domestig yn erbyn menywod a dynion fel rhan o'r Cynllun Corfforaethol yn ogystal â chefnogi strategaeth Gogledd Cymru i fynd i'r afael â phob agwedd ar drais yn erbyn menywod, cam-drin domestig a thrais rhywiol.\n“Mae gwaith yn digwydd ar hyn o bryd i godi ymwybyddiaeth o gam-drin domestig gyda staff a defnyddwyr gwasanaeth; darparu hyfforddiant a datblygiad i staff adnabod arwyddion cam-drin domestig a chymorth i blant y mae cam-drin domestig yn effeithio arnynt.\n“Disgwylir i'r prosiect hwn barhau wrth i ni anelu at gyfrannu at leihau cam-drin domestig ar draws y sir. Felly cadwch olwg am ein negeseuon ar y cyfryngau cymdeithasol. Mae gennym hefyd lawer o gyngor defnyddiol ar ein gwefan ynghyd â dolenni i sefydliadau eraill sydd yno i'ch helpu.\n“Yn sir Ddinbych, gwyddom fod y ffigurau wedi codi'n sydyn yn ystod y pandemig presennol.\n“A allaf orffen drwy ddweud wrth unrhyw un, efallai na fyddwch hyd yn oed yn ymwybodol eich bod yn dioddef cam-drin domestig – nid yw bob amser yn amlygu ei hun mewn cleisiau. Peidiwch â dioddef yn dawel – mae pobl allan yna a all eich helpu. Os oes angen help arnoch, ffoniwch y Llinell Gymorth Byw Heb Ofn ar 0808 8010 800 7 diwrnod yr wythnos, am gyngor a chymorth am ddim neu i siarad am eich opsiynau, neu wrth gwrs, os ydych mewn perygl uniongyrchol, gallwch ganu Heddlu Gogledd Cymru ar 999.”\nNID CHI YW'R UNIG UN.\nCamddefnyddio Alcohol a Thrais Domestig\nPan edrychwch ar gamddefnyddio alcohol a thrais domestig, mae'n hawdd gweld bod cysylltiadau rhwng y ddau ymddygiad. Yn aml, mae'r trais yn y cartref yn cael ei hebrwng gan yfed gormod o alcohol dros gyfnod hir. Er nad yw'r yfed fel arfer yn achosi'r trais, gall wneud y sefyllfa'n fwy cyfnewidiol, gan gynyddu difrifoldeb ac amlder yr episodau cam-drin.\nEr y gall yfed wneud y trais yn waeth, gall hefyd fod yn ddihangfa i'r person sy'n cael ei gam-drin, sydd yn ei dro yn dwysáu'r cylch trais domestig ymhellach fyth. Gall y trais hwn effeithio ar unrhyw blant sy'n agored i'r sefyllfa mewn sawl ffordd negyddol.\nMae camddefnyddio alcohol ynghyd â thrais domestig yn aml yn arwain at fwy o anaf i'r partner sy’n cael eu cam-drin, ac yfed bob dydd yw un o'r prif ffactorau risg ar gyfer cam-drin domestig.\nOs ydych chi neu rywun rydych chi'n ei adnabod yn mynd drwy trais domestig, gallwch ffonio’r Llinell Gymorth Byw Heb Ofn ar 0808 8010 800.\nDylai unrhyw un sydd mewn perygl uniongyrchol ffonio 999.\nGallwch hefyd ymweld â gwefan Alcoholics Anonymous am help a dod o hyd i'ch grŵp agosaf hefyd.\nY Cyngor yn sicrhau mwy na £560,000 ar gyfer prosiectau i ailddefnyddio a lleihau gwastraff\nByddwch yn rhan o Gynllun Llysgenhadon Twristiaeth Sir Ddinbych.\nMae yna 11 o modiwlau, sef:\nTrefi a Dinas Sir Ddinbych\nBeicio yn Sir Ddinbych\nHanes a Threftadaeth Sir Ddinbych\nY Celfyddydau yn Sir Ddinbych\nSafle Treftadaeth y Byd Dyfrbont a Chamlas Pontcysyllte *\nSir Ddinbych Arfordirol\nNod y cynllun rhad ac am ddim hwn yw gwella’r profiad ymweld a'r profiad lleol ar gyfer pobl sy’n gweithio ym maes twristiaeth, yn gweithio gydag ymwelwyr neu’n byw neu’n astudio yn yr ardal. Cynhyrchwyd cyfres o fodiwlau hyfforddi ar-lein rhagweithiol a chwisiau. Mae yna 3 lefel o wobrau – efydd, arian ac aur yn dibynnu ar faint o fodiwlau a gwblhawyd. Bydd pawb sy’n cwblhau’r gwobrau yn derbyn tystysgrif, bathodyn a sticeri ffenestr.\nDewch yn Llysgennad Twristiaeth Sir Ddinbych heddiw!\nCliciwch yma, os hoffech chi glywed y newyddion diweddaraf am dwristiaeth yn Sir Ddinbych a Gogledd Ddwyrain Cymru.\nWedi’i sefydlu yn 2001, mae’r Gronfa Datblygu Cynaliadwy (SDF) yn cefnogi prosiectau arloesol, cynaliadwy yn Ardal o Harddwch Naturiol Eithriadol Bryniau Clwyd a Dyffryn Dyfrdwy. Mae’r gronfa’n cefnogi prosiectau sy’n gweithio i hybu a diogelu harddwch, bywyd gwyllt, diwylliant, tirweddau, y defnydd o dir, a'r gymuned yng nghyd-destun amcanion ac egwyddorion datblygu cynaliadwy Deddf Llesiant Cenedlaethau’r Dyfodol, a’r egwyddorion a amlinellir yn Gwerthfawr a Chydnerth: Blaenoriaethau Llywodraeth Cymru ar gyfer Ardaloedd o Harddwch Naturiol Eithriadol a Pharciau Cenedlaethol.\nOes gennych chi brosiect sy'n haeddu cefnogaeth? A yw eich prosiect:\nYn archwilio ffyrdd arloesol o gyfrannu at y cyfleoedd a’r heriau a amlinellir yn Gwerthfawr a Chydnerth?\nYn adeiladu gallu mewn cymunedau lleol, ac yn datblygu ac yn cefnogi prosiectau yn y gymuned sy'n hyrwyddo amcanion datblygu cynaliadwy?\nYn creu gwell ymwybyddiaeth a dealltwriaeth o gynaliadwyedd ymhlith trigolion ac ymwelwyr, ac yn hwyluso newid cadarnhaol mewn ymddygiad?\nYn cyflawni ac yn hyrwyddo dibenion yr AHNE a’r amcanion a amlinellir yng Nghynllun Rheoli’r AHNE?\nMae Awdurdodau Lleol a grwpiau gwirfoddol, cymunedol a phartneriaethau’n gymwys i wneud cais am gyllid ar yr amod bod y prosiect arfaethedig yn bodloni blaenoriaethau’r cynllun. Dylai’r prosiectau fod yn digwydd o fewn AHNE Bryniau Clwyd a Dyffryn Dyfrdwy neu’n dod â budd uniongyrchol iddi.\nGall busnesau neu unigolion preifat ymgeisio ar yr un sail ar yr amod eu bod yn gallu dangos budd amlwg i’r gymuned ehangach a’r AHNE.\nDyma rai enghreifftiau o brosiectau a gefnogwyd yn ddiweddar:\nDefnyddiwyd y Gronfa Datblygu Cynaliadwy i helpu gyda chostau sefydlu prosiect sudd afal cymunedol arloesol\nsy’n ceisio defnyddio afalau nas defnyddiwyd o’r AHNE a Dyffryn Clwyd. Sefydlwyd Sudd Afal Cwmni Buddiant Cymunedol gyda Thŷ’r Cwmnïau, ac fe’i cofrestrwyd fel cwmni dosbarthu bwyd gyda Chyngor Sir Ddinbych. Cynhaliwyd cyfarfod agored yn y Llew Aur, Llangynhafal ym Mehefin 2019 i lansio’r prosiect ac i fesur y diddordeb yn lleol. Dosbarthwyd posteri i siopau, tafarndai hysbysfyrddau cymunedol lleol yn gofyn am unrhyw afalau nad oedd eu hangen. Defnyddiwyd y cyfryngau cymdeithasol hefyd i hysbysebu’r prosiect ac i gael gafael ar afalau nad oedd eu hangen.\nProsiect Eco-Gysylltedd Graigfechan\nDefnyddiwyd y Gronfa Datblygu Cynaliadwy i gynyddu cyfranogiad y gymuned yn y gwaith o reoli'r amgylchedd naturiol, yn bennaf o amgylch Graigfechan yn rhan orllewinol yr AHNE. Y bwriadu oedd gyrru ymlaen y nodau tymor hirach o wella eco-gysylltedd ac athreiddedd cynefinoedd rhwng tair gwarchodfa natur. Roedd dau grŵp cymunedol – Grŵp Gwyllt a Llanfair Fyw – yn rhan o’r gwaith o reoli’r gwarchodfeydd a’r safleoedd o ddiddordeb bioamrywiol lleol yn ystod 2019. Bu digwyddiadau gwirfoddoli rheolaidd o gymorth gyda gwaith cadwraeth pwysig, yn cynnwys adeiladu gwâl i ddyfrgwn ar Ddŵr Iâl, cael gwared ar blanhigion goresgynnol ym Mhant Ruth, a phlannu cennin Pedr gwyllt ym Mhwllglas. Un o ganlyniadau buddiol y cynllun oedd ymestyn Gwarchodfa Natur Graig Wyllt i gynnwys nodweddion arbennig coetiroedd aeddfed a glaswelltir calchfaen. Mae’r estyniad i’r Warchodfa’n help i sicrhau gwell amddiffyniad i'r bioamrywiaeth sylweddol o fewn yr AHNE.\nRoedd Blasu yn brosiect cydweithio tair blynedd a fu’n profi dulliau newydd o ddatblygu gwerth economaidd y sector bwyd a diod. Yn benodol, datblygodd y prosiect y cydweithio rhwng cynhyrchwyr bwyd, y fasnach lletygarwch a defnyddwyr drwy fyrhau’r gadwyn gyflenwi. Archwiliodd ffyrdd newydd o hybu bwyd lleol drwy ganiatáu i gwsmeriaid fynd i mewn i geginau cynhyrchwyr, cynnal digwyddiadau ar-lein, yn ogystal â chynyddu gallu cynhyrchwyr a’r sector lletygarwch drwy gyfrwng gweithdai a hyfforddiant arbennig.\nProsiect Datgarboneiddio Ysgol y Foel\nDrwy ddatgarboneiddio, cofleidiodd Ysgol y Foel gyfleoedd yr economi werdd, gan leihau eu costau a chreu llinellau cyllido newydd drwy gynhyrchu ynni, a thrwy hynny wella eu hyfywedd economaidd tymor hir, sy’n her gyffredin i ysgolion cynradd Bryniau Clwyd a Dyffryn Dyfrdwy.\nAm ragor o wybodaeth am y gronfa, cysylltwch â Ceri Lloyd (ceri.lloyd@sirddinbych.gov.uk).\nSylwer bod y cyllid yn gyfyngedig, ac y bydd ceisiadau’n cael eu hasesu gan banel annibynnol.\nRydym ni wedi gweld cynnydd yn nifer yr adroddiadau am weithgarwch oddi ar y ffordd yn AHNE Bryniau Clwyd a Dyffryn Dyfrdwy ers dechrau’r cyfnod clo, gyda phobl yn teithio i ddefnyddio llwybrau lle ceir hawliau tramwy cyfreithiol ar gyfer cerbydau oddi ar y ffordd. Fodd bynnag, mae yna hefyd gynnydd yn nifer y damweiniau mewn mannau lle gwaherddir mynediad i gerbydau. Gall hyn achosi difrod anadferadwy i rai o’n cynefinoedd a’n bywyd gwyllt mwyaf bregus.\nAr hyn o bryd, tra bod Cymru dan gyfyngiadau clo Lefel Rhybudd 4, dydi teithio oddi ar y ffordd ar lwybrau gyda hawliau tramwy cyfreithiol ddim yn cael ei ystyried yn daith hanfodol.\nMae Heddlu Gogledd Cymru yn stopio ac yn rhoi dirwyon i bobl.\nOs ydych chi’n gweld gweithgarwch oddi ar y ffordd a all fod yn anghyfreithlon, cysylltwch â Heddlu Gogledd Cymru ar 101 neu defnyddiwch y gwasanaeth sgwrsio neu’r ffurflenni ar-lein.\nLlongyfarchiadau i Grŵp Celf Llanferres, a adwaenir fel Peintwyr y Parc Gwledig, am ennill Gwobr Gwirfoddolwyr AHNE Bryniau Clwyd a Dyffryn Dyfrdwy 2020. Ymgartrefodd y grŵp ym Mharc Gwledig Loggerheads yn 2005 ac ers hynny maen nhw wedi gwneud cyfraniad sylweddol at weithgareddau cymdeithasol y parc a’r AHNE ehangach.\nMaen nhw wedi hyrwyddo celf yn y parc, wedi cynnal arddangosfeydd di-ri ac wedi gweithio’n ddiflino i godi arian ar gyfer achosion lleol. Pob blwyddyn mae’r grŵp yn llwyddo i werthu nifer o beintiadau gan ofyn i’r ymwelwyr bleidleisio dros eu hoff beintiad – gyda’r artist buddugol yn cael dewis elusen ar gyfer y flwyddyn honno. Dros y blynyddoedd mae’r grŵp wedi cefnogi sawl achos da, gan gynnwys Ymchwil Canser, Ymchwil Diabetes, Eglwys Llanferres, Help the Heroes, WaterAid Affrica, Support Dogs a Hosbis Tŷ Gobaith.\nDywedodd arweinydd y grŵp, Pat Armstrong, bod pawb wrth eu bodd efo’r enwebiad ac yn ymfalchïo yn y ffaith eu bod yn rhan annatod o’r parc, ac yn teimlo’n lwcus iawn i fod yno, gan dderbyn croeso cynnes gan y tîm yn Loggerheads bob tro.\nEr gwaetha’r pandemig mae’r grŵp ar y cyfan yn dal i beintio, ond dydi hynny ddim yr un fath â pheintio yn y parc ac maen nhw i gyd yn edrych ymlaen at ailgychwyn eu sesiynau wythnosol yn y parc a threfnu eu harddangosfa nesaf pan fydd yr amodau’n caniatáu. Dywedodd tîm Loggerheads eu bod yn colli ymweliadau rheolaidd y grŵp â’r parc ac yn edrych ymlaen at eu croesawu yn ôl pan fydd hi’n ddiogel gwneud hynny.\nLlongyfarchiadau i’r enillwyr poblogaidd a theilwng yma.\nTynnwyd yr holl luniau cyn Covid-19\nBydd gwaith i adfer Mynydd Llantysilio a ddifrodwyd gan dân yn mynd rhagddo cyn bo hir. Cynhaliodd staff Ardal Harddwch Naturiol Eithriadol Bryniau Clwyd a Dyffryn Dyfrdwy nifer o dreialon yn 2020 i brofi ffyrdd o ailsefydlu planhigion rhostir ar y mynydd. Yn dilyn llwyddiant y treialon, bydd dull ar raddfa fwy yn cychwyn ym mis Mawrth.\nMae Swyddog Maes Rhostiroedd y Cyngor, Graham Berry, wedi bod yn helpu i drefnu'r gwaith sy'n cael eu hariannu gan Lywodraeth Cymru ac yn cael eu harwain gan Gyfoeth Naturiol Cymru. “Bydd grug yn cael ei thorri ar Fynydd Llantysilio fel rhan o reoli rhostir blynyddol gydag un gwahaniaeth, bydd y toriadau yn cael eu rhoi mewn bagiau a’u cludo mewn awyren i rai o’r ardaloedd gwaethaf o’r mynydd a ddifrodwyd gan dân sef Moel y Gamelin a Moel y Faen.”\nBydd ychydig dros 1 hectar o docion grug yn cael ei daenu fel tomwellt, gan sefydlogi'r pridd a chreu amodau i blanhigion rhostir fel grug a llus ail-gyfuno. Bydd 68 hectar arall o'r mynydd hefyd yn cael ei hau gyda chymysgedd hadau glaswellt yr ucheldir i greu cnwd meithrinfa i blanhigion rhostir ei ail-gytrefu.\nBydd y gwaith adfer eleni dim ond yn mynd i'r afael a hanner o'r mynydd a ddifrodwyd gwaethaf ac mae gwaith pellach ar y gweill yn y dyfodol. Mae'r dull hwn wedi bod yn llwyddiannus ar rostiroedd a ddifrodwyd gan dân yn Lloegr a'r gobaith yw y bydd y llystyfiant yn ailsefydlu dros amser er budd bywyd gwyllt, ffermio a chymunedau lleol fel ei gilydd.\nAm resymau iechyd a diogelwch, gofynnir yn garedig i aelodau'r cyhoedd beidio â mentro allan i fynydd Llantysilio pan fydd yr hofrennydd yn cludo bagiau grug.\nCredyd llun: Airbourne Solutions\nCam mawr ymlaen mewn cynllun newydd yn Ninbych\nMae’n siŵr i drigolion Dinbych a’r cyffiniau sylwi ar gam mawr yn natblygiad cynllun gofal ychwanegol Grŵp Cynefin yn y dref, sef diflaniad y craen uchel o’r safle adeiladu! Mae hyn yn arwydd bod pethau yn symud yn eu blaenau ar y safle hwn, a enwyd yn Awel y Dyffryn. Dyma un o ddatblygiadau mwyaf cyffrous yn hanes Grŵp Cynefin, sydd â chynlluniau tebyg llwyddiannus ym Mhorthmadog, Caergybi, Bala a Rhuthun.\nBydd Awel y Dyffryn yn cynnig fflatiau cyfforddus i hyd at 66 o bobl hŷn sy’n chwilio am fywyd annibynnol, ond gyda sicrwydd bod cymorth ar gael os oes angen. Os hoffech wneud cais neu eisiau mwy o wybodaeth am y cynllun a’r gofal a chefnogaeth sydd ar gael i chi, cyfaill neu aelod o’r teulu yn Awel y Dyffryn cysylltwch trwy ffonio 0300 111 2122, e-bostio post@grwpcynefin.org neu fynd ar y wefan http://www.grwpcynefin.org/.\nMae Awel y Dyffryn yn cael ei ddarparu mewn partneriaeth â'r Cyngor a Grŵp Cynefin.\nLlun a dynnwyd o’r craen gyda’r datblygiad i’w weld oddi tano\nDyma ddolen i rifyn diweddaraf eu cylchlythyr.\nPapurau newydd yn syth i’ch dyfais\nYn ystod y cyfnod clo mae Llyfrgelloedd Sir Ddinbych wedi bod yn darganfod dulliau dyfeisgar newydd i ddarparu gwasanaethau.\nYn draddodiadol roedd llawer o bobl yn mwynhau ymweld â’r llyfrgell i ddarllen y papurau newydd a gan nad yw hyn yn bosib ar hyn o bryd, gallwch nawr ddefnyddio Press Reader. Mae’r gwasanaeth ardderchog hwn yn danfon eich papur dyddiol yn syth i’ch dyfais, 24/7. Mae mynediad i dros 7,000 o bapurau newydd a chylchgronnau’r byd ar gael yn union wrth iddynt gael eu cyhoeddi.\nY cwbl sydd angen i chi wneud ydi lawrlwytho’r ap a chreu cyfrif gyda’ch cerdyn llyfrgell (cyfrwng Saesneg yw’r ap). Os nad ydych yn aelod o’r llyfrgell eto mae’n gyflym ac yn hawdd i wneud arlein.\nAm ragor o wybodaeth ewch i www.sirddinbych.gov.uk/llyfrgelloedd\nEfallai y byddwch yn dod o hyd i gerdyn adborth yn eich bag Archebu a Chasglu nesaf - byddem wrth ein bodd yn clywed eich barn am ein gwasanaeth.\nMae Llyfgelloedd Sir Ddinbych yn falch o fedru cynnig casgliad newydd o Fagiau Hel Atgofion sydd ar gael i’w benthyg o’ch llyfrgell leol.\nMaent yn cynnwys casgliad o lyfrau, cerddi, eitemau ac arogleuon sydd wedi eu cynllunio i ysgogi’r synhwyrau ac annog hel atgofion a thrafodaeth. Maent yn dilyn themau llyfrau ‘Pictures to Share’ sydd wedi eu cynllunio yn benodol ar gyfer pobl sy’n byw gyda dementia, ac sy’n rhan o’r cynllun Darllen yn Well: Dementia. Maent yn cynnwys lluniau a geiriau i helpu pobl sy’n byw gyda dementia, eu teuluoedd a gofalwyr i gymryd rhan mewn gweithgareddau llesol. Maent yn ddelfrydol i’w defnyddio un-i-un neu mewn grwpiau bach.\nMae’r Bagiau Hel Atgofion hefyd yn cynnwys ‘Pecyn Gweithgaredd Lles Creadigol’ sy’n cynnwys syniadau ar gyfer gweithgareddau creadigol ar gyfer pobl sy’n byw gyda dementia, eu teuluoedd a gofalwyr.\nYr wyth thema yw:\nAr Lan y Môr;\nYn yr Ardd;\nCrewyd y bagiau gan Lyfrgelloedd Sir Ddinbych mewn partneriaeth gyda Rhwydwaith Stori Bywyd CIC a Hamdden Sir Ddinbych Cyf gyda ariannu Rhaglen Grantiau Cymunedau Dementia Ymwybodol 2019/20.\nCysylltwch gyda’ch llyfrgell leol i archebu Bag Hel Atgofion trwy ddefnyddio ein gwasanaeth Archebu a Chasglu neu gwnewch gais arlein trwy ein catalog llyfrgell.\nMae mwy o wybodaeth ar gael ar ein gwefan.\nOs ydy’ch plant yn ceisio delio gyda theimladau MAWR neu anodd, gall darllen fod yn declyn defnyddiol i agor sgwrs am deimladau gyda phlant.\nGallwch ddod o hyd i lyfrau sydd wedi eu dewis yn arbennig a’u cymeradwyo gan arbenigwyr, trwy eich llyfrgell leol gyda’r rhestr Darllen yn Well i blant newydd.\nGallwch lawrlwytho’r rhestr lyfrau ddwyeithog yma ac archebu’r llyfrau rydych yn dymuno o’ch llyfrgell leol dros y ffôn neu arlein drwy ein gwefan.\nDyma ffilm byr sy'n esbonio mwy ……\nYdych chi eisiau swydd ond ddim yn siwr lle i ddechrau?\nMae ADTRAC yn cynnal sesiynau galw heibio bob dydd Mawrth o 2pm tan 3pm ar bynciau amrywiol. Os hoffech gael rhagor o wybodaeth, anfonwch e-bost at y tîm yn adtrac@sirddinbych.gov.uk.\nAwgrymiadau ar arbed ynni\nFe atgyfeiriwyd Miss A at brosiect Cymunedau am Waith ym mis Hydref 2020. Prosiect cyflogadwyedd ydi Cymunedau am Waith sy’n cael ei ariannu gan Lywodraeth Cymru a Chronfa Gymdeithasol Ewrop. Nod y prosiect ydi cefnogi dinasyddion i fagu hyder unwaith eto er mwyn dychwelyd i hyfforddiant, gwirfoddoli a/neu waith.\nDros y blynyddoedd diwethaf, mae Miss A wedi bod trwy gyfnod anodd a arweiniodd at ddirywiad yn ei iechyd meddwl, a chyfnod byr yn y carchar. Ers gadael y carchar, mae Miss A wedi ymgysylltu’n dda gyda nifer o wasanaethau cefnogi ac mae hi wedi dilyn gofynion y gwasanaeth prawf.\nCyfeiriwyd Miss A at Cymunedau am Waith gan ei bod eisiau archwilio dewisiadau gwirfoddoli gwahanol a chael y gwaith gorau posibl yn y dyfodol, ond nid oedd hi’n sicr sut i gyrraedd ei nod. Yn rhan o’i chynllun cefnogi, fe ddyrannwyd Mentor iddi hi ac mae hi wedi bod yn derbyn cefnogaeth 1:1 unigryw ers hynny. Yn sgil cyfyngiadau Covid-19 yng Nghymru, mae’r holl gefnogaeth wedi bod yn digwydd ar ffurf galwadau ffôn a galwadau fideo. O fewn ychydig o apwyntiadau, cafodd Work Star ei lenwi er mwyn canfod y meysydd roedd Miss A yn hyderus ynddynt a ble roedd hi angen mwy o gefnogaeth. Roedd gwella hyder a iechyd meddwl Miss A yn ffactor pwysig yn cynorthwyo ei datblygiad, a dyna oedd prif ffocws cynllun gweithredu Miss A.\nYn sgil cyfyngiadau Covid-19, nid oedd gan Miss A fynediad at gyfrifiadur felly fe edrychodd y prosiect ar y posibilrwydd o brynu gliniadur a Microsoft Office a fyddai’n galluogi iddi gymryd rhan mewn galwadau fideo a hyfforddiant ar-lein.\nMae mentor Miss A wedi bod yn gweithio gyda hi’n wythnosol ar nifer o dasgau gwahanol sy’n helpu iddi adnabod ei sgiliau a sut i adeiladu arnynt ymhellach. Er bod gan Miss A brofiad blaenorol ym maes manwerthu, mae’r mentor wedi bod yn gweithio gyda hi i edrych ar opsiynau gwahanol ar gyfer cyfleoedd gwirfoddoli a gwaith yn y dyfodol er mwyn sicrhau pan fydd hi’n dychwelyd i weithio, y bydd yn faes y bydd hi’n ei fwynhau na fydd wedi’i gyfyngu i sector penodol. Yn ddiweddar, fe gwblhaodd Miss A gwrs gwytnwch ar-lein trwy ACT, system hyfforddiant ac archebion ar-lein y mae’r prosiect yn ei ddefnyddio’n rheolaidd. Mae nifer o’r cyrsiau bellach wedi cael eu haddasu i sesiynau ar-lein, o bell er mwyn caniatáu i gyfranogwyr ennill sgiliau a chymwysterau yn ystod y pandemig i fod yn barod i weithio. Mae’r cwrs gwytnwch yn cael ei arwain gan diwtor sy’n ymdrin â hunan-barch, hyder, dulliau ymdopi, iechyd meddwl yn y gwaith a bod yn gadarnhaol. Dywedodd Miss A bod y cwrs wedi bod yn ddefnyddiol iawn a’i bod yn defnyddio’r hyn mae hi wedi’i ddefnyddio yn ei gweithgareddau o ddydd i ddydd. Mae cyrsiau eraill bellach yn cael eu hystyried er mwyn parhau â dysgu Miss A.\nErthygl drwy garedigrwydd Cymdeithas Ddinesig Rhuthun a'r Cylch\nFaint ohonom sy'n cymryd yn ganiataol y cysur a gawn o'n goleuadau stryd?\nMaen nhw yn ein helpu i fyw ein bywydau mor ddiogel â phosibl. Ac yn ystod y dydd, ydym ni wedi edrych a sylwi ar amrywiol gynlluniau’r goleuadau sydd i’w gweld o amgylch y dref?\nGallai fod yn amser da rŵan i gael golwg arnynt. Mae Cyngor Sir Ddinbych ar fin gorffen ei gynllun 10 mlynedd yn cyfnewid goleuadau’r stryd am lusernau LED newydd. Mae rhai enghreifftiau o’r hen fathau i’w gweld o hyd. Yn Rhuthun, daeth goleuadau LED i’r golwg wyth mlynedd yn ôl. Y bwriad oedd newid rhannau o’r dref ar y tro, yn hytrach na chwblhau popeth ar unwaith. Roedd Sir Ddinbych ar flaen y gad yn y chwyldro goleuadau LED, diolch i raglen ‘buddsoddi i arbed’ a alluogodd i’r arbediad ynni LED ad-dalu benthyciad a ddefnyddiwyd i brynu’r caledwedd.\nYr hen olau yn dod i ffwrdd …..\n….. a'r golau newydd yn mynd ymlaen.\nDechreuodd y rhaglen gyda’n priffyrdd, ac mae pob un ohonynt bellach wedi eu newid i amrywiol fathau o oleuadau LED. Mae gan briffyrdd a’r ffyrdd dosbarthu ddosbarthiad LED gryn dipyn yn uwch na stadau tai.\nRoedd Parc Brynhyfryd yn unigryw o’r blaen gan mai yno yr oedd unig lusernau tiwb fflworoleuol Rhuthun, a’r rheiny’n ffordd newydd a chynnar o arbed arian. Roedden nhw’n wynnach na'r goleuadau eraill yn y dref. Roedden nhw’n rhoi llai o watiau o tua 60 y cant, sef 36W yr un. Newidiodd y Cyngor y tiwbiau fflworoleuol yma fis Hydref. Mae’r pennau LED newydd yn dod â’r raddfa bŵer i 9W a dyma’r rhai mwyaf effeithlon yn Rhuthun (roedd goleuadau LED blaenorol gyda’r un golau yn rhedeg ar 13W. Yn y pum mlynedd ddiwethaf, mae goleuadau LED, sydd eisoes yn effeithlon, wedi gwella o 25 y cant). Ond yn bennaf, er gwaetha’r gostyngiad i chwarter yr ynni a ddefnyddir, mae’r golau yn well hefyd. Mae golau gwyn LED yn colli llai, mae’n canolbwyntio ar y droedffordd a’r gerbytffordd ac mae popeth yn fwy amlwg oddi tanynt.\nOnd does dim croeso i hynny bob amser. Gall yr eglurder o dan olau ‘gwynach’ wneud i rai pobl deimlo’n llai cyfforddus wrth gerdded. Ac nid yw goleuadau LED yn tueddu i dreiddio i ddrysau blaen tai yn yr un ffordd ag y gwnâi llusernau traddodiadol – gall hyn fod yn fantais neu’n anfantais. Ond mae’r eglurder yn gwella ac mae’r gostyngiad yn y carbon yn sylweddol.\nMae’n dal yn bosibl profi golau orengoch, mwll y lampau arogl sodiwm yn Rhuthun. Bydd y llusernau orenaidd 60W yma’n cael eu cyfnewid cyn bo hir yn Nhy’n y Parc, Porth y Dre, Bryn Coch, Bryn Glas, Y Menllis, Bryn Rhydd, Maes Cantaba, The Werns oddi ar Ffordd Greenfield a Castle Park.\nMae Haulfryn hefyd yn unigryw. Dros y 15 mlynedd blaenorol, goleuwyd ei ffyrdd gan lampau halid metal ceramig gan Philips, rhywbeth tebyg o ran siâp i fwlb domestig ac roedd yn arfer cynnig arbediad ynni ond bellach mae’r golau LED yn well.\nMae colofnau traddodiadol eu harddull yn Glasdir yn cynnwys golau LED. Pan gawsant eu gosod, roeddent o’r math sodiwm gwasgedd uchel. Tua blwyddyn yn ôl, pan fabwysiadodd y Cyngor ffyrdd y stad, roedd hynny’n cynnwys trosi i olau LED. Ond ni fabwysiadwyd y meysydd parcio ac maen nhw’n dal i gael eu goleuo gan lusernau sodiwm a dyma un lle y gallwch weld y gwahaniaeth amlwg rhwng y ddau olau.\nAc yna, canol y dref. Ar gychwyn yr 1990au, daeth colofnau a phennau lampau’r dref yn debyg o ran cynllun i lampau nwy yr hen ddyddiau. Mae dod o hyd i olau LED fydd yn ffitio’r cynllun hwn wedi bod yn her ond ni fydd yn hir nes y caiff pob un o’r rhain eu moderneiddio (gobeithio y bydd hynny yn Ionawr neu Chwefror 2021). Ar hyn o bryd, mae’r llusernau sodiwm yn gweithio ar 100-150W a hyd at 250W yn dibynnu ar eu lleoliad, a dyma gyfle gorau i leihau carbon – a gwella’r golau.\nTra bod y mwyafrif yn fodlon gyda’u golau stryd newydd, mae rhai yn credu eu bod yn tarfu arnynt. Mae modd rhoi ‘cysgod’ dros olau LED er mwyn canolbwyntio’r golau tua’r llawr ymhellach, fel y gwelir ar y llusern hon ar Ffordd Dinbych.\nGoleuo lampau LED\nMae’r gyrwyr mewn llusernau LED yn gallu lleihau disgleirdeb o 30 y cant yn ystod cyfnodau llai prysur, rhwng 10 p.m. a 6 a.m. Mae hyn yn arbed mwy o ynni a CO2. Mae’n annhebygol y byddwch yn sylwi ar y gostyngiad hwn yn nwyster y golau.\nMae oes goleuadau LED tua 25 mlynedd. Wrth iddyn nhw fynd yn hyn, gall y golau LED bylu ond gall y gyrwyr o fewn y llusern wneud iawn am hynny drwy gynyddu’r watedd fymryn. Mae hyn, yn amlwg, wedi ei gynnwys yn y cyfrifiadau arbed ynni a'r gostyngiad carbon.\nMae Sir Ddinbych yn newid 1,500 o lusernau i olau LED bob blwyddyn. Dechreuon nhw ar 18-22W yr un ac maen nhw bellach yn 9-13W, oherwydd y gwelliant mewn cynllun dros gyfnod o ddim ond pum mlynedd.\nMae tîm peirianwyr goleuadau stryd Sir Ddinbych wedi ennill gwobrau lu, sef gwobr safonau perfformiad y DU bron bob blwyddyn dros ddwsin o flynyddoedd.


Sut dylai blwch golau hynod denau iawn cais ffynhonnell golau LED? -Newydd-newyddion-cynhyrchion Shanghai DER newydd materol Co., Ltd\nSut dylai blwch golau hynod denau iawn cais ffynhonnell golau LED?\nArweiniodd y datblygiad o LED mewn meysydd amrywiol, yn y farchnad hynod denau blwch golau, ffynhonnell golau ac yn raddol yn lle y T4 dal i fyny o'r tu ôl, lamp fflworoleuol, mae ffynhonnell golau LED wedi dominyddu farchnad hynod denau blwch golau, dilyn gan bach yn gwneud i chi esbonio'r cais ffynhonnell golau LED mewn blwch golau tenau iawn\nddefnyddir yn bennaf mewn blwch golau uwchraddol cynhyrchion ffynhonnell golau. Enwedig y 5050 patsh ffynhonnell golau. O'r fath 18 gwerth lumen ffynhonnell golau SMD-20lm, ysgafn wella lefel ffynhonnell, ond hefyd bydd angen i gefnogi cyflenwad pŵer, golau canllaw ar platiau a rhannau eraill o wella ansawdd, felly y math hwn o flychau lamp yn aml prisiau cymharol uchel, nid yw poblogrwydd yn uchel.\nYn y brif ffrwd o ffynhonnell golau 3528 patsh, oedd dewis gan y rhan fwyaf o ffatrïoedd blwch golau, arweiniodd o'r fath, mae gwahaniaeth bach o ansawdd, y paramedr pwysicaf yw gwerth lumen. Oherwydd ansawdd y sglodion a ddewisir, ceir fel arfer lumens 4-5 a 6-7 lumens. Ond ni allwch edrych ar werth lumen, oherwydd bod hefyd bydd ychydig o weithiau y sglodion i wneud ffynhonnell golau lumen uchel, y tro hwn yn anochel yn effeithio ar fywyd y ffynhonnell golau.\nYn y dosbarth deuodau allyrru golau – LED ysgafn ffynhonnell, mae hefyd yn y genhedlaeth gyntaf o LED, felly yn berthnasol i olau tenau iawn hefyd yw'r blwch cynharaf, yn y presennol yw hefyd y gost isaf, defnydd o ynni bywyd yn gymharol wan. Ond ceir rhai ffatri blwch golau o hyd yn y defnydd o'r math hwn o ffynhonnell golau, o safbwynt gost dadansoddiad o berfformiad, nid yw'r math hwn o LED mor dda fel T4. Y rheswm yw bod y pris yn isel.\nY tri chategori uchod yn holl LED ysgafn ffynonellau ar y farchnad, ac y brif ffrwd cais blwch golau tenau iawn yn yr ail gategori. Wrth gwrs, mae defnyddwyr blwch golau uwchraddol y categori cyntaf eto i fod yn popularized. O ran y trydydd categori, gall fod yn gwbl cefnu.\nPâr o: Ffabrig cysgod\nNesaf: Cadach DU allan


Comisiwn Coedwigaeth Cymru yn gofyn am sylwadau ar gynlluniau pren newydd\n4 TACHWEDD 2010DATGANIAD NEWYDDION: 14174\nThis news story is now over a year old and information may no longer be accurate or up-to-date. It might also contain obsolete links. Please use our search link on the left to look for more recent information. Mae Comisiwn Coedwigaeth Cymru am glywed sylwadau cwsmeriaid ar y ffordd mae’n gwerthu’r 600,000 o dunelli o bren o goetiroedd Llywodraeth Cynulliad Cymru bob blwyddyn.\nMae’n gofyn am farn pobl am strategaeth farchnata ddiwygiedig yn ystod cyfnod o alw cynyddol am y deunydd adnewyddadwy hwn, gyda marchnadoedd a chyfleoedd newydd yn dod i’r wyneb.\nMae’r strategaeth yn amlygu’r egwyddorion y caiff pren o goetiroedd Llywodraeth y Cynulliad eu gwerthu arnynt a’i nod yw cefnogi’r broses o greu swyddi a sicrhau y caiff mwy o bren a dyfir yng Nghymru ei ddefnyddio yng Nghymru, gan helpu i leihau ein hôl-troed carbon.\nMae Comisiwn Coedwigaeth Cymru eisoes yn gwerthu digon o bren i lenwi Neuadd Albert fwy na saith gwaith bob blwyddyn, ond mae am sicrhau bod mathau eraill o bren yn mynd i’r maes cywir.\nMae’r strategaeth farchnata’n cwmpasu’r cyfnod o 1 Ebrill 2011 hyd at 31 Mawrth 2016 ac mae’n adlewyrchu strategaeth goetir Coetiroedd i Gymru, Llywodraeth y Cynulliad.\nDywedodd Hugh Jones, pennaeth cynhyrchu pren Comisiwn Coedwigaeth Cymru, “Mae galw am bren cynaliadwy o Gymru wedi tyfu’n aruthrol yn y pum mlynedd diwethaf a disgwyliwn i’r duedd hon barhau.\n“Mae hon yn adeg heriol i’r diwydiant ond mae galw newydd am bren yn newyddion gwych i dyfwyr pren. Mae prisiau uwch yn golygu y gall mwy o berchenogion coetiroedd fforddio fynd ati i reoli eu coetiroedd, gan gynyddu cyfanswm y pren sydd ar gael a chynyddu cyfleoedd cyflogaeth.”\nMae coetiroedd yn ymestyn dros 14% o Gymru ac mae Comisiwn Coedwigaeth Cymru yn rheoli’r 311,000 o erwau y mae Llywodraeth Cynulliad Cymru yn berchen arnynt, sy’n cyfrif am 38% o gyfanswm gorchudd coetir Cymru.\nMae i’r holl bren sy’n cael ei werthu o goetiroedd Llywodraeth y Cynulliad logo’r Cyngor Stiwardiaeth Coedwigoedd a gydnabyddir yn rhyngwladol ac mae wedi’i gofrestru â chynllun y Rhaglen Er Cymeradwyo Ardystio Coedwigoedd.\nMae’r ddau gynllun ardystio annibynnol hyn wedi’u cydnabod yn eang fel tystiolaeth bod y pren yn dod o goedwigoedd a reolir yn gynaliadwy.\nMae cynhyrchu pren o goetiroedd Llywodraeth y Cynulliad yn cydymffurfio â gofynion Cynllun Sicrwydd Coedwigoedd y DU ac yn cefnogi’r amcanion rheoli cynaliadwy ehangach a amlinellir yn Coetiroedd i Gymru.\nDywedodd Chris Edwards, cynghorydd polisi Comisiwn Coedwigaeth Cymru, “Mae llawer o ffyrdd y gall rheoli coetir, cynhyrchu pren a defnyddio pren helpu i gyflawni amcanion ehangach Llywodraeth y Cynulliad.\n“Mae ymchwil yn y maes hwn yn prysur ganfod gwybodaeth newydd, felly mae angen i ni fod yn hyblyg o ran ein hymagwedd. Y peth pwysig yw cael y pren cywir i’r cwsmeriaid cywir yn y ffordd maent yn ei dymuno.”\nBydd Comisiwn Coedwigaeth Cymru yn parhau i werthu pren ar sail gyfanwerthol drwy’i system e-werthu ac ni fydd yn ymwneud ar y cyfan â gwerthiannau adwerthu.\nNi fydd cyfle i roi barn ar y strategaeth farchnata pren ar ôl 19 Tachwedd a chaiff y strategaeth ei lansio yng nghyfarfod cysylltu blynyddol masnach ar 27 Ionawr, 2011.\nGall cwsmeriaid roi eu sylwadau ar y strategaeth drwy gysylltu â Claire Evans ar claire.evans@forestry.gsi.gov.uk\nMae coetiroedd yn ymestyn dros 14% o Gymru. Mae Llywodraeth Cynulliad Cymru yn berchen ar 38% ohonynt (126,000 o hectarau/311,000 o erwau).\nEnw cyswllt swyddfa’r wasg: Clive Davies ar 0300 068 0061, ffôn symudol 07788 190922, e-bost clive.davies@forestry.gsi.gov.uk e-mail: bill.macdonald@forestry.gsi.gov.uk


‘Y daith orau hyd yn hyn’ – Warren Gatland – Golwg360\n‘Y daith orau hyd yn hyn’ – Warren Gatland\n17 Mehefin 2018 am 08:47\nMae prif hyfforddwr tîm rygbi Cymru, Warren Gatland wedi dweud mai’r daith ddiweddaraf yw’r orau ers iddo gael ei benodi, ar ôl i’w dîm guro’r Ariannin o 30-12 yn Santa Fe.\nDyma’r tro cyntaf i’r Cymry ennill cyfres yn erbyn yr Archentwyr ers 1999, ac maen nhw’n dychwelyd i Gymru’n drydydd ar restr detholion y byd uwchlaw Lloegr.\nOnd fe ddaeth y gêm i ben mewn modd siomedig wrth i’r wythwr Ross Moriarty weld cerdyn coch yn symudiad ola’r ornest.\nManylion y gêm\nRoedd Cymru’n teimlo’n hyderus ar drothwy’r gêm yn dilyn buddugoliaethau o 22-20 dros Dde Affrica yn Washington a 23-10 dros yr Ariannin yn y prawf cyntaf.\nOnd roedd gwell i ddod, wrth i amddiffyn Cymru aros yn gryf gydol yr ail brawf wrth i ddisgyblaeth yr Ariannin eu gadael nhw i lawr.\nCiciodd Rhys Patchell bedair cic gosb yn yr hanner cyntaf, ac fe drosodd e gais yr asgellwr Josh Adams, oedd wedi croesi am gais rhyngwladol cyntaf.\nAc fe groesodd Hallam Amos yn yr ail hanner.\nOnd fe ddaeth y gêm i ben gyda cherdyn coch i Ross Moriarty am dagu maswr yr Ariannin Nicolas Sanchez, oedd wedi arwain at ffrwgwd rhwng y ddau dîm.\nWrth i Gymru fynd i lawr i 14 dyn, croesodd Julian Montoya am gais cysur i orffen y gêm.\nYmateb Warren Gatland\nAr ddiwedd y gêm, dywedodd Warren Gatland: “Yn sicr, dyma’r daith sydd wedi fy mhlesio fwyaf gyda Chymru.\n“Roedd llawer o bobol yn sinigaidd am y daith ac roedden nhw wedi ein hwfftio ni, ond ry’n ni wedi cyflawni popeth roedden ni am ei gyflawni.\n“Ro’n i’n credu bod y bois yn rhagorol ac roedd y perfformiad yn dda iawn. Ry’n ni i fyny i drydydd yn y byd, sy’n fonws hyd yn oed yn fwy hefyd.\n“Mae’r criw yma o chwaraewyr wedi bod yn rhagorol ar y cae ac oddi arno, a gyda’r ffordd wnaethon nhw baratoi ac ymarfer, dw i heb weld criw mor awchus ers sbel.\n“Mae’n sefyllfa wych i ni fod ynddi.”\nYmddiheuriad gan Ross Moriarty\nAr ôl y gêm, fe wnaeth Ross Moriarty droi at wefan gymdeithasol Instagram i ymddiheuro am y weithred oedd wedi arwain at ei gerdyn coch.\n“Sori am fy ymateb ar ddiwedd y gêm,” meddai. “Dw i’n falch iawn o’r garfan hon a’n perfformiadau ar y daith.”\nYn y cyfamser, mae prif hyfforddwr yr Ariannin, Daniel Hourcade wedi cyhoeddi y bydd yn gadael ei swydd ar ôl y gêm yn erbyn yr Alban yr wythnos nesaf.\n“Gallwn ennill y bencampwriaeth, os enillwn ni heno” – Warren Gatland


Cipolwg ar wasanaethau gofal hirdymor - Y Gwasanaeth Cynghori Ariannol\nWaeth pa mor annibynnol yr ydych neu y dymunwch fod yn y dyfodol, efallai daw’r amser pan fydd angen i chi feddwl am y gwasanaethau gofal hirdymor sydd ar gael i chi.\nDod o hyd i’r gofal hirdymor sy’n addas i chi\nTai gwarchod a gofal ychwanegol\nCipolwg ar wasanaethau gofal\nY cam cyntaf yw gofyn i’ch cyngor lleol (neu Ymddiriedolaeth Iechyd a Gofal Cymdeithasol yng Ngogledd Iwerddon) gynnal asesiad o’ch anghenion gofal i helpu i bennu’r gofal a’r cymorth gorau i chi.\nYn amlwg, bydd y prif ystyriaethau’n canolbwyntio ar eich lles a’ch annibyniaeth eich hun, er enghraifft a oes angen gofal nyrs arnoch neu gymorth gyda thasgau pob dydd? Bydd hefyd yn ystyried anghenion y bobl sy’n byw gyda chi.\nOnd bydd angen ichi ystyried pethau eraill hefyd, er enghraifft a ydych chi am aros yn eich cartref neu a ydych chi’n teimlo bod angen i chi symud i gartref gofal. Os ydych chi’n dymuno symud i gartref gofal, dylech ystyried ble mae’ch teulu a’ch ffrindiau’n byw, pa hobïau a diddordebau sydd gennych, ac a oes gennych anifeiliaid anwes (neu a hoffech eu cael).\nSut mae asesiad anghenion gofal awdurdod lleol yn gweithio\nPetaem yn cael dewis, byddai’r rhan fwyaf ohonom yn aros gartref wrth inni heneiddio. I’n helpu i wneud hynny, mae amrywiaeth o wasanaethau cymorth ar gael, fel ymweliadau rheolaidd gan weithiwr gofal cartref i helpu gyda gofal personol, siopa a pharatoi prydau bwyd.\nGallai gwasanaethau eraill gynnwys ‘pryd ar glud’, larymau personol sy’n cael eu monitro, a chyfarpar ac addasiadau i’r cartref i wneud tasgau pob dydd yn haws.\nEfallai hefyd bydd canolfannau dydd lleol lle gallwch gymdeithasu a mwynhau gweithgareddau amrywiol, gyda chludiant ar gael i fynd â chi yno.\nCysylltwch ag Age Cymru i ganfod beth sydd ar gael yn eich ardal chi.\nCewch aros yn eich cartref eich hun a chadw’ch holl eiddo.\nByddwch yn aros yn agos at yr hyn sy’n gyfarwydd i chi yn eich cymdogaeth.\nNi fydd gwerth eich cartref yn cael ei ystyried wrth gyfrifo faint y dylech ei dalu am wasanaethau gofal cartref.\nNid oes angen ichi addasu’ch cartref na chael gofal nes bod ei angen arnoch, felly mae’n ateb mwy cost effeithiol.\nRydych yn cadw rheolaeth lwyr ar y gofal a’r cymorth a gewch, a gallwch newid pethau os na fyddwch yn hapus.\nOs ydych yn cael anhawster wrth fynd allan, ac os nad oes ffrindiau na theulu’n ymweld â chi, mae’n gallu bod yn unig.\nEr y systemau larwm a’r ymweliadau rheolaidd gan ofalwyr, gallwch fod mewn perygl o hyd.\nMae cyfarpar ac addasiadau cartref yn gallu bod yn hyll a gallant effeithio ar werth eich eiddo.\nEfallai na fyddwch chi’n hoffi cael gweithwyr cymorth yn dod i’ch cartref.\nCartrefi a godir yn bwrpasol yw’r rhain a gallwch eu prynu neu eu rhentu gan awdurdodau lleol, cymdeithasau tai neu gwmnïau preifat. Fe’u dylunnir er mwyn ichi aros mor annibynnol â phosibl, gan ddarparu cymorth ychwanegol os oes ei angen arnoch.\nRydych yn cael eich drws ffrynt eich hun ond fel arfer mae cymorth ar y safle, fel warden, cyfleusterau cymunedol a systemau larwm.\nWeithiau mae’r llety ar gael mewn pentrefi ymddeol, sy’n tueddu i fod yn ganolfannau mwy sy’n cynnig mwy o wasanaethau gofal a hamdden.\nFel arall, os bydd angen gwahanol lefelau o ofal arnoch neu os ydych yn bwriadu symud i gartref gofal yn nes ymlaen, mae’n werth ystyried cynlluniau ‘gofal ychwanegol’ neu ‘byw gyda chymorth’. Byddwch yn byw’n annibynnol yn eich cartref eich hun, a hynny weithiau ar dir cartref gofal, ond byddwch yn gallu defnyddio llawer o wasanaethau gerllaw sy’n helpu i wneud eich bywyd pob dydd yn haws.\nCewch fyw’n annibynnol mewn cartref llai, sy’n haws ei reoli, ac sydd wedi’i adeiladu’n bwrpasol.\nGall eich priod neu’ch partner symud i mewn hefyd.\nGall eich ffrindiau a’ch teulu ddod i ymweld â chi – gan ddibynnu ble, mae symud yn gallu golygu symud yn agosach at deulu, clybiau a chymdeithasau ffydd.\nMae’n ddiogel gyda larymau a/neu wardeniaid bob awr o’r dydd.\nMae llawer o gartrefi’n caniatáu anifeiliaid anwes.\nGallwch fynd â’ch dodrefn eich hun a’ch eiddo arall.\nOs ydych yn symud i gartref llai o faint, efallai byddwch yn gallu cael at rywfaint o’ch cyfalaf i wneud eich sefyllfa ariannol yn haws.\nEfallai byddwch yn gweld eisiau’r cyffro o fyw ymhlith teuluoedd ifanc.\nEfallai bydd rhaid ichi symud oddi wrth y pethau a’r bobl sy’n gyfarwydd i chi.\nMae symud i gartref llai o faint yn gallu golygu cael gwared ar rywfaint o’ch eiddo.\nEfallai bydd rhaid ichi werthu’r cartref teuluol er mwyn prynu neu rentu’r lle newydd.\nOs na ellir bodloni’ch anghenion gartref neu mewn tai gwarchod, efallai mai cartref gofal yw’r ateb. Mae dau fath:\ncartrefi gofal heb ofal nyrsio sy’n darparu cymorth a help gyda gofal personol\nchartrefi gofal gyda gofal nyrsio sydd â nyrsys cofrestredig a chynorthwywyr gofal profiadol yno o hyd\nMae’r ddau’n lleoedd lle gallwch fyw (yn aml gyda’ch priod) gyda staff hyfforddedig yn bodloni’ch anghenion gofal. Mae rhai hefyd yn cynnig llety a chymorth sydd wedi’i ddylunio’n arbennig i bobl hŷn â dementia.\nOs oes gennych anghenion gofal cymhleth neu helaeth, mae staff hyfforddedig wrth law bob amser.\nBydd gennych gwmni drwy’r amser – gall ffrindiau a theulu ymweld hefyd.\nYn aml bydd gweithgareddau’n cael eu trefnu.\nNi fydd rhaid ichi boeni am filiau cyfleustodau, prydau bwyd na’r gwaith tŷ.\nMae’n saff ac yn ddiogel.\nRydych yn rhydd i fynd a dod, ar yr amod na fydd hynny’n eich peryglu.\nMae’n gallu bod yn ddrud.\nBydd angen i’ch holl eiddo ffitio i un ystafell.\nEfallai byddwch yn teimlo eich bod wedi colli rhywfaint neu’r cyfan o’ch annibyniaeth.\nEfallai na fydd anifeiliaid anwes yn cael eu caniatáu – ond, yn amlwg, gallwch holi cyn symud i mewn.\nDarperir y math hwn o ofal gan y GIG. Mae’n aml yn cael ei roi yn eich cartref eich hun ond gellir ei gael hefyd mewn cartref gofal. Mae’r cyfnodau byr hyn o ofal meddygol dwys yn gallu cynnwys cymorth meddygol gartref gan feddyg teulu, tîm ymateb cyflym 24 awr neu gynllun ysbyty yn y cartref, therapi a gofal nyrsio.\nEfallai byddwch yn gymwys am ofal canolraddol:\npe byddai angen gofal claf mewnol priodol ac estynedig arnoch fel arall\nos daeth yr argymhelliad o ganlyniad i asesiad anghenion\nos oes canlyniad wedi’i gynllunio sy’n gwneud y mwyaf o’ch annibyniaeth a’ch lles (yn nodweddiadol, eich bod yn gallu dychwelyd adref)\nos yw’n gyfyngedig i chwe wythnos ar y mwyaf\nos yw’n cynnwys gwaith traws-broffesiynol (er enghraifft, meddygon, nyrsys arbenigol a ffisiotherapyddion yn cydweithio fel tîm)\nByddwch yn cael y gofal dwys arbenigol sydd ei angen arnoch, bob awr o’r dydd.\nEfallai y gallwch gael gofal gartref.\nMae’r gofal a ddarperir am ddim (fel y mae eich llety os ewch i’r ysbyty).\nOs cewch eich trin yn yr ysbyty, gallech fod oddi cartref hyd at chwe wythnos.\nOes angen seibiant byr o ofalu amdanoch chi ar eich partner neu’ch gofalwr? Neu efallai bod angen rhywle arnoch chi i aros am ychydig i wella ar ôl salwch?\nMae’n bosibl mai gofal seibiant yw’r ateb, ac mae rhai cartrefi gofal yn dyrannu ystafelloedd penodol at y diben hwn.\nBydd gan bob awdurdod lleol ei bolisi ei hun am godi tâl am ofal seibiant, ond wrth gyfrifo’r gost ni fydd gwerth eich cartref yn cael ei ystyried.\nGallwch roi seibiant i’r sawl sy’n gofalu amdanoch.\nEfallai byddwch chi’n elwa ar gael y gofal os ydych yn gwella ar ôl salwch.\nEfallai byddwch yn mwynhau bod mewn lle gwahanol a chael cwmni gwahanol.\nYn dibynnu ar eich amgylchiadau, efallai bydd rhaid i chi dalu llawer am y llety.\nByddwch i ffwrdd o’ch cartref a’r ardal sy’n gyfarwydd ichi.\nGallai gofal 24 awr lle mae’r gofalwr yn byw gyda chi gostio tua £50,000 y flwyddyn. Os felly, byddai symud i gartref gofal yn fwy cost effeithiol.\nCost gyfartalog lle mewn cartref gofal yn y DU yw tua £33,792 y flwyddyn, a £42,624 os oes angen gofal nyrsio. Mae’n debyg y byddai’r gost yn fwy fyth os ydych chi’n byw yn Ne-ddwyrain Lloegr. (Ffigurau o CareHome.co.uk.)\nEr gwaethaf y cwymp mewn prisiau tai, mae tai gwarchod wedi cadw eu gwerth yn dda – ond nid yw hynny’n newyddion da os ydych yn gwerthu i brynu. Mae rhai cynlluniau ar gael lle gallwch rentu yn hytrach na phrynu. Hyd yn oed os ydych yn dewis y llwybr gofal cartref, byddwch yn canfod y gallai dwy awr o ofal dyddiol, sydd tua £18 yr awr, gostio bron £13,200 y flwyddyn. (Ffigurau o UK Care Guideopens in new window)\nAriannu gan y wladwriaeth? Ydy\nRhagor o wybodaeth: Mae awdurdodau lleol yn debygol o godi tâl am wasanaethau.\nRhagor o wybodaeth: Efallai byddwch yn gallu hawlio Budd-dal Tai os ydych chi’n rhentu.\nHunangyllido? Nac ydy\nRhagor o wybodaeth: Cyfyngir arno fel arfer i chwe wythnos.\nRhagor o wybodaeth: Mewn rhai amgylchiadau, bydd angen ichi dalu.\nRhagor o wybodaeth: Mae’n bosibl y byddwch yn ariannu’ch hun, neu’n cael eich ariannu’n rhannol gan eich awdurdod lleol (neu’ch Ymddiriedolaeth Iechyd a Gofal Cymdeithasol yng Ngogledd Iwerddon).\nRhagor o wybodaeth: Mae’n bosibl y byddwch yn ariannu’ch hun, neu’n cael eich ariannu’n rhannol gan eich awdurdod lleol (neu’ch Ymddiriedolaeth Iechyd a Gofal Cymdeithasol yng Ngogledd Iwerddon). Mae’n bosibl y byddwch yn cael eich ariannu’n llawn gan y GIG neu’n cael cyfraniad tuag at y costau nyrsio gan y GIG (neu HSC yng Ngogledd Iwerddon).\nRhagor o wybodaeth: Darperir llety, gofal nyrsio a chostau gofal personol am ddim.


Gweledigaeth - Vote Layla Moran\nYm mhapur newydd yr Independent yn wreiddiol.\nLedled y byd, mae pobl yn edrych tuag at eu harweinwyr am arweiniad. Bydd rhai pobl yn teimlo'n ddiogel ac yn obeithiol. Bydd pobl eraill yn teimlo'n anesmwyth ac yn cwestiynu dewisiadau eu gwlad. Ar adegau fel hyn, mae arweinyddiaeth dda yn gallu gwneud gwahaniaeth mawr i fywydau pobl. I mi, mae'r arweinyddiaeth orau'n dawel, yn bwyllog ac yn benderfynol. Mae'n agored, yn dryloyw ac yn ddi-lol. Mae arweinwyr da yn egluro'r hyn y maen nhw a'u pleidiau yn sefyll drosto, gan adael i bobl gydio yn y syniadau, cofleidio newid a symud ymlaen gyda'i gilydd. Felly, wrth i mi ymuno â ras arweinyddiaeth y Democratiaid Rhyddfrydol, rydw i eisiau gwneud fy ngweledigaeth ar gyfer ein gwlad yn glir.\nYn sgil yr argyfwng coronafeirws, rydw i eisiau cefnogi Teyrnas Unedig fwy tosturiol a chydweithredol sy'n rhoi cyfle i bob person ar ein planed ffynnu. Lle mae gan bawb fynediad at ailhyfforddi ac addysg o ansawdd uchel. Lle mae gwleidyddion yn gweithio gyda'i gilydd i helpu'r bobl fwyaf bregus, mae gweithwyr allweddol yn cael parch a chyflog teg. Lle rydyn ni'n gwerthfawrogi byd natur fel adnodd cyfyngedig, yn hytrach na pharhau â'r ymelwad sydd gennym ni nawr.\nFel cyn athrawes, mae addysg yn agos at fy nghalon. Ymunais â'r Democratiaid Rhyddfrydol oherwydd mai eu polisïau nhw sydd yn y lle gorau i sicrhau bod pob plentyn yn barod ar gyfer y byd, nid dim ond ar gyfer arholiadau. Mae'r anghyfartaleddau addysgol oedd yn bodoli pan ymunais â'r blaid mwy na 12 mlynedd yn ôl dal yno; mewn gwirionedd, efallai eu bod wedi plannu eu hunain yn ddyfnach. Pan fydda i'n ailddychmygu'r system addysg, mi fydda i'n dychmygu rhagor o fuddsoddiad yn y blynyddoedd cynnar, i leihau anghyfartalaeddau cyn i blant gyrraedd yr ystafell ddosbarth. Rhagor o bwerau i athrawon gynllunio system addysg o'r radd flaenaf, sy'n adnabod ac yn cefnogi plant gyda sgiliau ymarferol yn ogystal ag academaidd. A, rhaglen ailhyfforddi oedolion genedlaethol i gael pobl yn ôl ar eu traed ac yn ôl i waith.\nMae ein dull economaidd angen ei newid ar frys hefyd. Wrth i'r wlad ailgodi ar ei thraed, rhaid i ni beidio â gadael unrhyw un yn ein cymdeithas ar ôl. Mae Incwm Sylfaenol Cyffredinol yn angenrheidiol i gynorthwyo'r rheini sy'n cael amser caled. Rhaid i ni fuddsoddi mewn addysg, iechyd, gofal cymdeithasol a gwasanaethau cyhoeddus, a rhoi'r cymorth y mae gweithwyr rheng flaen yn ei haeddu. Beth am flaenoriaethu ein lles a'n hiechyd meddwl ochr yn ochr â thwf economaidd, oherwydd yn fwy nag erioed, mae angen i ni symud ymlaen yn gadarnhaol ac yn drugarog.\nMae gennym ni gyfle i achub y blaen ar yr argyfwng amgylcheddol hefyd. Dros y misoedd diwethaf, mae llai o deithio wedi bod, ac mae'r galw am lo ac olew wedi plymio. Mae hyn yn cynnig cyfle gwerthfawr i lefelu'r gromlin hinsawdd. Rydw i eisiau gweld DU sydd nid ond yn garbon niwtral ond yn garbon negyddol. Dylid cynnwys pobl ifanc yn y penderfyniadau ar gyfer gwireddu'r nod uchelgeisiol hwn gan mai nhw fydd yn gorfod delio â'r baich hwn ar ein rhan ni i gyd. Rhaid i ni gydnabod y rhan y mae'r trychineb bioamrywiaeth yn eich chwarae mewn pandemigau, a bod angen siarad am gynefinoedd yn ogystal â charbon er mwyn meithrin gwytnwch. Mewn meysydd fel addysg, yr economi a'r amgylchedd, rhaid i'r wlad symud ymlaen, yn hytrach nag edrych yn ôl. Dyma lle y buaswn i'n dechrau fel arweinydd y Democratiaid Rhyddfrydol, ynghyd â'r ymgyrchoedd parhaus i ddiwygio'r system wleidyddol a herio'r bygythiadau i hawliau dynol yn wyneb poblyddiaeth ac awdurdodyddiaeth, gartref a thramor. Wrth gwrs, i wneud cynnydd go iawn a herio'r Ceidwadwyr, rhaid i'r Democratiaid Rhyddfrydol symud ymlaen hefyd.\nAm ormod o amser, rydyn ni wedi ein diffinio gan yr hyn rydyn ni'n ei erbyn, yn hytrach na'r hyn rydyn ni o'i blaid. Collodd y blaid ymddiriedaeth pan gwestiynodd lawer o gefnogwyr ein barn drwy fod yn rhan o'r glymblaid. Mae arweinwyr canlynol wedi cael trafferth symud ymlaen o hyn. Rydyn ni hefyd wedi colli ein hawch ymgyrchu; mae angen i ni ailddarganfod gweledigaeth feiddgar ac adeiladu'r peiriant i'w wireddu. O dan arweinyddiaeth newydd, rhaid i'r Democratiaid Rhyddfrydol weithio gyda'i gilydd ar bob lefel o'r blaid, i ailadeiladu ein cryfder ymgyrchu, gwrando ar bleidleiswyr ac adfer ymddiriedaeth. Mae angen brand cenedlaethol arnom ni sy'n cyd-fynd â'n llwyddiannau ar gynghorau lleol, yn hytrach gosod negeseuon sy'n mynd yn groes i amcanion lleol. Mae angen i ni adeiladu cymorth eang ar draws y wlad, ac mae angen i ni fyw (a dangos) ein gwerthoedd o amrywiaeth a chynhwysedd. Mae'r dull hwn wedi gweithio yn fy etholaeth, lle y gwnaeth adeiladu cymorth trawsbleidiol, gwrando ar bleidleiswyr, ac ymdrech ymgyrchu gadarn arwain at gynnydd yn fy mwyafrif o 8,000 pleidlais ym mis Rhagfyr.\nRydw i wedi gwrando ar aelodau o'r Democratiaid Rhyddfrydol a phleidleiswyr trawsbleidiol ers hynny, ac rydw i wedi cynnwys eu cyfraniadau yn fy ngweledigaeth eang ar gyfer y dyfodol, gydag addysg, tegwch economaidd ar amgylchedd yn graidd iddo. Un o fanteision bychan yr argyfwng hwn yw'r cyfle unwaith mewn cenhedlaeth i wneud ein gwlad yn decach ac yn fwy rhyddfrydig. Mae'r adeg ar gyfer newid yn bodoli, a gyda'r arweinydd a'r weledigaeth gywir, mae cynnydd o fewn gafael y Democratiaid Rhyddfrydol. Mae angen i ni ymestyn, gafael yn y cyfle, a symud ymlaen fel plaid gryf ac unedig. Dyna pam, trwy gydol y gystadleuaeth am yr arweinyddiaeth, byddaf yn gofyn i aelodau o'r Democratiaid Rhyddfrydol symud ymlaen gyda'i gilydd – a Phleidleisio Layla.


Pam ydym ni’n craffu cyn penderfynu?\nCraffu cyn penderfynu yw’r broses sy’n galluogi cynghorwyr craffu i ymgysylltu â’r Cabinet cyn iddynt wneud penderfyniadau, ac mae rhesymau da dros pam y dylai hyn ddigwydd. Mae’n gyfle i ymgynghori â chynghorwyr anweithredol cyn i’r Cabinet wneud penderfyniad. Mae’n galluogi’r cynghorwyr craffu i gynyddu gwybodaeth a datblygu dealltwriaeth o faterion penodol. Mae’n cyfrannu at […]\nFiled Under: Arfer craffu, Iechyd, gofal cymdeithasol a lles, Lles\nCefnogi democratiaeth a llywodraethu da\nMae’n hadroddiad blynyddol ar gyfer y 12 mis diwethaf bellach wedi cael ei gyhoeddi. Mae’n rhoi crynodeb o’r hyn rydym wedi’i wneud, yr adborth rydym wedi’i dderbyn a’r pethau rydym am eu gwella yn y dyfodol. Mae’n ddogfen bwysig i ni. Mae’n dangos bod ein gwaith yn dryloyw ac yn agored i graffu! Rydym yn […]\nGwneud craffu’n fwy hwylus i ddefnyddwyr\nMarch 26, 2015 by Brij Madahar Leave a Comment\nRydym wedi cyflwyno tudalen gyhoeddiadau newydd ar gyfer craffu ac rydym yn meddwl ei bod hi’n ffordd dda o wneud y broses yn fwy agored, tryloyw a hygyrch. Gallwch ddod o hyd i’r dudalen yma. Rydym bellach yn defnyddio’r dudalen hon i gyhoeddi holl becynnau agendâu craffu, llythyrau ac adroddiadau ac atebion y Cabinet i’r adran […]\n8 peth a ddysgom gan Gynulliad Cymru am gynnwys y cyhoedd\nFebruary 24, 2015 by Brij Madahar Leave a Comment\nMae’r blog hwn yn crynhoi rhai o’r pethau a ddysgom mewn sesiwn arfer da gyda Chynulliad Cymru. Rydym yn gobeithio y bydd o fudd i graffwyr sy’n edrych ar sut i wella cynnwys y cyhoedd. Gwybodaeth am y sesiwn Aeth y Tîm Craffu, ynghyd â’r Cynghorwyr Mary Jones a Paxton Hood-Williams, i Gaerdydd am y […]\nFiled Under: Arfer craffu, Rhaglen waith, Uncategorized\nMae angen i ni glywed eich straeon defnyddwyr\nNovember 7, 2014 by Brij Madahar Leave a Comment\nOs ydych chi’n ymwneud â chraffu yn Abertawe neu yn unrhyw le arall, os ydych chi’n cymryd rhan mewn cyfarfodydd, yn rhoi tystiolaeth neu os oes gennych ddiddordeb yn y gwaith, hoffem glywed gennych. Rydym yn gwneud rhywfaint o waith ar wella’r ffordd rydym yn darparu gwybodaeth ac rydym am wneud yn si?r ein bod […]\nFiled Under: Arfer craffu


Chwyddiant yn aros yn yr unfan – Golwg360\nChwyddiant yn aros yn yr unfan\n14 Mehefin 2011 am 09:50\nArhosodd chwyddiant ar ei uchaf ers dwy flynedd a hanner ym mis Mai, datgelodd ffigyrau swyddogol heddiw, wrth i brisiau bwyd, diod a thanwydd wasgu.\nDywedodd y Swyddfa Ystadegau Gwladol fod chwyddiant wedi aros yn 4.5% fis diwethaf, ar yr un lefel a mis Ebrill.\nDyma’r 18fed mis yn olynol y mae chwyddiant wedi aros uwchben targed Banc Lloegr, sef 2%, gan roi rhagor o bwysau ar brynwyr.\nCynyddodd prisiau bwyd 1.3% rhwng Ebrill a mis Mai, a chynyddodd pris alcohol a thybaco 0.7% dros yr un cyfnod.\nCynyddodd pris tanwydd i £1.36 am litr o betrol a £1.42 am litr o ddisel. Ond syrthiodd prisiau mathau eraill o drafnidiaeth, er enghraifft hedfan.\nFe fydd y cyhoeddiad heddiw yn rhoi rhagor o bwysau ar Fanc Lloegr i godi cyfraddau llog o 0.5% er mwyn ceisio gostwng chwyddiant.\nChwyddiant ar ei lefel uchaf ers pum mlynedd